
MODERNISTI POSLIJE 1945 


IE] REPRODUKCIJA UZ TEKST 
IE] TEKST UZ REPRODUKCIJU 


Ovo izdanje bavi se poviješću slikarstva posljed- 
njih trideset godina. Ne svjetskoga slikarstva, 
nego slikarstva što se zasniva na evropskoj tra- 
diciji. Međutim, umjetnost se iz Evrope proširila 
u sve one zemlje u koje su Evropljani odlazili. 
Na primjer, Australija ima izvanrednu školu im- 
presionista te drugih slikara pejzaža i svjetla. 
Nekoliko desetljeća, sve do drugog svjetskog 
rata, Pariz je bio centar evropske umjetnosti. 
Poslije rata prijestolnicom je postao New York, 
nekad jedan od najprovincijskih i najudaljenijih 
uporišta evropske umjetničke aktivnosti. Ondje 
su umjetnici većinom mogli čuti samo o majsto- 
rima »Ecole de Paris« iz druge ruke, možda po 
pričanju malobrojnih prvih doseljenika kao što 
su bili Hans Hofmann (slika 15) ili Willem de 
Kooning (slika 2, 4, 14) koji su, kao studenti, bili 
u neposrednoj vezi s umjetnicima u Evropi. 
Zatim se situacija dramatično promijenila. Od 
god. 1933, mnogi od tih idola počeli su se osob- 
no pojavljivati na ulicama New Yorka, jer su ih 
najprije otjerali nacisti, a zatim i rat. Slavna 
imena kao što su Albers, Chagall, Ernst, Feinin- 
ger, Gabo (od 1946), Lipchitz, L€ger, Masson i 
Mondrian bila su među onima koji su sada pre- 
selili svoje aktivnosti u Novi svijet. Sjedinjene 
Američke Države, sada jedna od najjačih država 
na svijetu, lako su apsorbirale te nadarene umje- 
inike i intelektualce, kao i bezbrojne generacije 
izbjeglica još od početaka svoje povijesti. Ame- 
rički umjetnici nisu oklijevali da ih dočekaju do- 
brodošlicom te da iskoriste vezu s njima. Oni su 


već imali vlastitu vjeru u individualizam — ro- 
mantičnu predodžbu o odgovornosti pojedinca 
prema samom sebi — a sada su od Evropljana 
preuzeli novo samopouzdanje i ozbiljnost. Gorky, 
Ss iskustvima i iz Starog i Novog svijeta, bio je 
prvi koji je došao do sinteze vlastite ličnosti. 
Vodopad (slika 1) pokazuje njegovu zrelu asi- 
milaciju nadrealizma, ali ta vrlo originalna slika 
utjelovljuje i njegov doživljaj pejzaža sjevero- 
istočnog dijela SAD. S Vodopadom se pojavljuju 
i mnoge karakteristične umjetničke vrijednosti 
buduće Njujorške škole: poštovanje kvalitete bo- 
je kojoj je dopušteno da se razlijeva ili kapa 
kako želi; neposredno crtanje kičicom, te »po- 
java« likovnih elemenata iz dijaloga između 
umjetnika i medija. Mladi Amerikanci, kao što su 
Pollock (slike 5, 7) i Motherwell (slike 12 i 11), 
cijenili su nadrealizam zbog metoda kojima se 
umjetnici htjeli najdublje izraziti i otkriti svoju 
ličnost. Za njih je čin sam slikanja bio važniji 
nego ikada prije. U Pollockovim velikim apstrak- 
cijama slikarski pokreti bili su ritmički, baletski 
te u nekom posebnom, kontroliranom smislu, 
slobodni — nešto što nikada ne shvaćaju oni 
koji drže da svatko može stvarati apstraktna 
ekspresionistička djela. Novi pravac je udaljio 
umjetnika od pitanja crteža. Umjesto da slika 
prema unutra od rubova, on sada odabire pro- 
strano platno koje se proteže van njegove peri- 
ferne vizije, a njegove granice konačno određu- 
je, stvara, slikarska djelatnost. Počevši od im- 
presionizma slike moderne umjetnosti su uglav- 
nom na platnima malog formata. Sada, suprotno 


tome, američki umjetnici insistiraju na velikim 
platnima kao normi, pametno iskorištavajući vrlo 
prostrane atelijere u potkrovljima i odražavajući 
gigantsku površine svoje domovine. 


Slike Newmana, Rothka i Stilla. za razliku od 
slika Gottlieba, Klinea, Motherwella, Pollocka i 
de Kooninga, ne odražavaju očitu »gesturalnu« 
aktivnost. Zašto su tada uključeni u istu skupinu 
slikara _»apstraktnog —ekspresionizma« ili čak 
»akcionog slikarstva«? Odgovor je dvojak. Prvo, 
Newman, Rhotko i Still bili su koloristi (slike 
8, 9, 17). Saznajemo _ iz fovizma, prvog velikog 
kolorističkog pokreta u dvadesetom stoljeću, 
da je koloristu izvjesni stupanj ekspresionizma 
praktički automatski; svi vodeći fovisti — Ma- 
tisse, Derain, Vlaminck — naglašavali su da je 
izražavanje osjećaja i emocija centralno u nji- 
hovoj umjetnosti. Drugo, svi njujorški koloristi 
slikali su širokim i neposrednim potezima na 
velikim platnima bez mnogo dotjerivanja. Stva- 
ranje slike bilo je manje čin fabrikacije ili pro- 
izvodnje, a više predstavljanje nekakve drame — 
događaj. U svakom tom djelu nalazimo jasan 
mistični element koji neposredno djeluje na 
osjetila. U katalogu jedne izložbe 1947. godine 
Newman piše o umjetnosti Indijanaca Kwakiutl, 
za koju kaže da je »vođene ritualnom voljom 
za metafizičkim razumijevanjem«. On je htio da 
' njegova umjetnost ima istu funkciju (slika 3), 
Kao »ideja-kompleks koja uspostavlja vezu s 
misterijom — života, čovjeka, prirode, tragedije 
strašnog crnog kaosa«. 

| u Evropi umjetnost je poprimila ozbiljni ton. 


IJmjetnici nisu mogli a da ne odražavaju opću 
zabrinutost što ju je iza sebe ostavio rat i tjesko- 
ba izvana groteksnom neuklearnom opasnošću. 
Bilo je to razdoblje hladnog rata koji je izjedao 
živce. Patnja i osamljenost u djelima Francisa 
Bacona, tada kao i kasnije, snažno su izražavale 
osjećaje većine _ umjetnika (slika 46). Godine 
1963. Bacon je u jednom intervjuu rekao Davidu 
Sylvesteru kako »čovjek sada shvaća da je on 
slučaj, da je potpuno ništavno biće«. Baconov 
stav prema slikarstvu jasno je izražen u bilješci 
KOju je 1953. napisao o Mathewu Smithu za Tate 
Gallery. Te bi se riječi mogle lako primijeniti i na 
njegova djela ili, na primjer, djela de Kooninga: 


»... svaki pokret kista na platnu mijenja oblik 
i implikacije slike. Zato je stvarno slikarstvo 
misteriozna i neprekidna borba sa slučajnoš- 
ću — misteriozna zato što i sama bit boje 
može neposredno povrijediti živčani sistem; 
neprekidna zato što je medij tako fluidan i 
supitalan da se svakom promjenom gubi ono 
što već postoji u nadi da će se steći nešto 
novo«. 


Evropski apstraktni umjetnici, osim britanskih, 
svi su namjerno koristili matiešre premičre kao 
glavno sredstvo izražavanja. Katkada je bio do- 
voljan samo jak namaz boje, izražen ili velikim 
konstruktivnim jedinicama ili elementima što na- 
likuju kockama za slaganje, kao što je to slučaj 
kod De Staela (slika 24) i Soulagesa (slika 23), 
ili je boja poprskana i isprugana kao kod Ma- 
thieua (slika 21). Katkada se koristio i dodatni 


materijal. Tkanina za vreće na primjer, tekstu- 
ralna je tema jednog od Burrijevih ciklusa (slika 
20), a Tapies (slika 22) dodaje razne čudne ma- 
terijale u površine svoje boje, kao konop, papir i 
pijesak. Ta koncentracija na bogatstvo površine 
ie pariški fenomen dok gesturalni ekspresioni- 
zam pripada zapravo New Yorku. Francuzi su tom 
gesturalnom ekspresionizmu dali svoj naziv — 
tašizam (od francuske riječi »tache« = mrlja). 
Duburffet je izmislio vlastitu kategoriju »Vart brut« 
(brut znači sirov, grub, nekultiviran, prostački, 
besmislen). Duburffet je potpuno originalan, a 
fasciniralo ga je sve što je bilo izvan tradicija 
likovne umjetnosti: graffito, slučajne oznake, 
crteži luđaka. 


U Engleskoj je izvjestan broj slikara krenuo u ap- 
strakciju za Victorom Pasmoreom (slika 27). Nje- 
dova su djela usmjerena prema nekakvom geo- 
metrijskom konstruktivizmu; međutim, većina nje- 
govih mlađih sljedbenika zasnivaju svoja djela 
na pejzažu. Neki od njih priključili su se Benu 
Nicholsonu (slika 28) i Barbari Hepworth u St. 
Ivesu, u Cornwallu, gdje su obnovili slikarsku 
Koloniju koja je postojala od 1880. godine. Nova 
grupa, koja je uključivala Lanyona, rodom iz 
Cornwalla (slika 32), i pridošlice kao što su Terry 
Frost (slika 25) i Bryan Wynter (slika 31), poku- 
šala je sintetizirati, u svom apstraktnom slikar- 
stvu, doživljaje pejzaža koji su bili poetski i pri- 
rodni; štoviše, uključivali su i sport. (Osnovali 
su svoju momčand za kriket koja se redovito 
takmičila protiv ekipe mjesnih farmera). Slikari 
iz St. Ivesa su često riječima izražavali svoj poet- 


ski svjetonazor. U jednom pregledu apstraktne 
umjetnosti što ga je objavio Lawrence Aloway 
1954. Terry Frost daje vrlo izražajni prikaz svog 
postupka: 


Nedavno sam završio sliku »Plavi pokret«. Pro- 
veo sam mnoge večeri gledajući luku u St. 
Ivesu u Cornwallu. Premda sam tih večeri pro- 
matrao mnogostrukost pokreta, u meni pobuđi- 
vali svi su oni zajedničku emociju ili raspolo- 
ženje — stanje uživanja u prirodi. Jednog po- 
sebno plavog sumraka, promatrao sam nešto 
što mogu nazvati samo sintezom pokreta i 
protu-pokreta. To znači, dizanje i spuštanje 
čamaca, prostorni crtež vrhova jarbola, opreč- 
ni pokreti nadolazećeg mora i puhanja vjetra s 
kopna na more — sve to, kao i prevladavajuće 
plavetnilo večeri i statička smeđa boja obale, 
stvorili su emotivno stanje koje je našlo svoj 
izraz u slici »Plavi pokret«. 


Britanska umjetnost je u to vrijeme bila djelomi- 
ce _inzularna a djelomično evropska. Tradicija 
engleskog pejzaža dugo je trajala, čega je, na 
primjer, Lanyon bio potpuno svjestan. Međutim, 
djela Hiltona i Scotta bila su mnogo bliža slikar- 
stvu na kontinentu. Hilton (slike 30, 33) asimilirao 
je dugogodišnjim proučavanjem sve što su mu 
mogli pružiti Pariz i drugi evropski centri, te je 
sada slikao prirodno, tretirajući aktivnost kao da 
je to normalna tjelesna funkcija. Scott (slika 40 
gore i dolje) bio je prvi od te generacije britan- 
skih umjetnika koji je uspostavio veze s Njujor- 
škom školom. Otišao je onamo 1953. godine, te 


upoznao Pollocka, de Kooninga, Klinea i Rhotka. 
Bio je beskrajno impresioniran. Taj je doživljaj 
opisao u pismu Alanu Bownessu, a Bowness ga 
je objavio u katalogu Scottove retrospektivne 
izložbe u Tate Gallery 1972. godine: »Najprije 
sam bio zbunjen, ne zbog originalnosti djela, ne- 
go zbog formata, drskosti i samouvjerenosti — 
u slikarstvu se nešto dogodilo... Kad sam se 
vratio, otkrio sam da se za to posebno zanima 
Patrick Heron i on se ubrzo sprijateljio s Cle- 
mentom Greenbergom koji je poznavao njegov 
literarni rad i slikarstvo.« 


Heron (slika 29) je bio taj koji je učinio više od 
ijednog slikara ili kritičara — a on je bio i jedno 
i drugo — da potakne prihvaćanje novog američ- 
kog slikarstva u Britaniji. Njegov utjecaj se osje- 
tio čak u Americi gdje je Greenberg, kritičar ko- 
jeg najtješnje pristovjećuju s Njujorškom ško- 
lom, upotrijebio frazu koju ju uzeo od Herona 
— »Slikarstvo američkog tipa« — za naslov jed- 
nog od svojih značajnih kritičkih eseja 1955. go- 
dine. Tako je počeo dijalog između dva središta, 
New Yorka i Londona, koji je postao intenziv- 
nijim šezdesetih godina kad se i kod britanskih 
umjeinika razvilo povjerenje i smisao za tu umje- 
tnost. Međutim, zasad je samo nekoliko usamlje- 
nih britanskih umjetnika slikalo djela koja nisu 
imala veze s pokretima i internacionalnim dija- 
logom. John Bratby bio je neko vrijeme poznat 
(slika 38). Graham Sutherland, već priznati slikar 
velikog ugleda, nastavio je stvarati autoritativna 
djela nezaboravnog romantizma (slika 34, 35). 
Hipnotičke, osebujne vizije Luciana Freuda pro- 


nicavo izoštravaju tjeskobu, nesumnjivo sveop- 
ću, koju je Freud mogao uhvatiti jedino koncen- 
trirajući se ne vlastite intenzivne opažaje (slike 
42, 43). 


Umjetnost šezdesetih godina bila je svugdje opu- 
štenija. Društvo je optimistički gledalo na svijet 
i umjetnost je odražavala taj novi osjećaj. Zna- 
KOVi promjene vide se kod Rauschenberga i 
Johnsa u Americi (slike 48, 49) te u ranom pop- 
-artu kod Hamiltona i Blakea u Velikoj Britaniji 
(slike 86, 83). Apstraktna umjetnost postaje »hlad- 
nija« i odbacuje gesturalizam tako da se mogu 
izdvojiti vrijednosti čiste boje. Clement Green- 
berg izmislio je 1963. naziv »postslikarska aps- 
trakcija« (Post-Painterly Abstraction) za taj novi 
pravac, i slikari kao Louis, Kelly, Olitski i Stella 
(slike 53, 56, 52, 54) kao da su se suglasili s 
grinbergovskim stajalištem da se slikarstvo po- 
stepeno svodi na svoju bit. U Engleskoj, slikari 
kao Denny, Hoyland i Smith (slike 57, 59, 58) 
odbacuju pejzaž kao bazu apstrakcije te slikaju 
golema polja boja, katkada s oštrim granicama. 
Vizuelnom percepcijom oštrog ruba koristili su 
se »op« umjetnici — Vasarely u Francuskoj, Ri- 
ley i Steele u Engleskoj i Anuszkiewicz u Ame- 
rici (slike 71, 64, 65, 72, 73. 68). Pop-art bio je 
gotovo, ali ne posve, fenomen koji govori engle- 
skim jezikom, ali taj se jezik govori drugačijim 
akcentom u Londonu, a drugačijim u New Yorku. 
U Londonu je počeo kao intelektualno istraživa- 
nje znakova i simbola u svim oblicima komerci- 
jalnog dizajna. Prezreni od intelektualaca, re- 
klamni dizajn, dizajn automobila, značke, stri- 


povi, zabavni automati — sve to pokazivalo je 
vitalnost i inventivnost kojih, čini se, nije bilo 
u kulama od bjelokosti i potkrovljima. Britanski 
umjetnici odabirali su svoje vlastite suptilne te- 
me iz tih bogatih izvora koje su otkrili. Čini se 
da su u međuvremenu u Americi nacionalni pro- 
blemi bili veći dok u umjetnosti nisu nailazili 
na tako kruto intelektualno raslovanje. Tako 
umjetnost Lichtensteina, Warhola, Indiane, Ol- 
denburga, Rosenquista i Wesselmanna (slike 67, 
75, 74, 80, 81, 78, 70, 76) obrađuje monumentalna 
pitanja simboličkim načinom. Oni su naslijedili 
format apstraktnog ekspresionizma. 

Kako su šezdesete godine polako počele ulaziti 
u povijest, vidimo da su apstrakcije popa i oštrog 
ruba vrlo usko povezane, bitni sastavni dijelovi 
jedne te iste stvari. Kellyjeve ili Rileyeve slike u 
boji, na primjer imaju simbolički izgled, dok bi 
formalno  strukturiranje djela Lichtensteine __ ili 
Caulfielda (slika 82) moglo lako nadživjeti svoj 
sadržaj kako je Amerikanac i predviđao (vidi 
bilješku uz sliku 67). Stelline fluorescentne ap- 
strakcije nalik su sada na pop-izvora kao što su 
neonski znakovi. Isto tako, kad promatramo to 
prošlo razdoblje samopouzdanja i optimizma, vi- 
dimo da je umjetnost uglavnom zadržala nemir 
poslijeratnog perioda što ga je ona zamijenila. 
Manipuliranje kvalitetom bogate boje kod Andyja 
Warhola što se na žalost, ne vidi na reproduk- 
cijama) nastavak je naglaska na procesu u ap- 
straktnom ekspresionizmu. Gesta Klinea ili de 
Kooninga je isto tako neposredna kod Warhola, 
ali kod njega je to postala gesta selekcije. 


Raspoloživost, izbor, selekcija sa zaliha, glavne 
su crte svakodnevnog američkog života kao što 
zna Svatko tko kupuje velike količine proizvoda 
U hipermarketu. Umjetnost šezdesetih godina 
odražavala je opću poletnost svog društva. Neki 
su umjetnici postali zvijezde, i privukli pažnju no- 
vina. Andy Warhol i David Hockney (slika 84) 
igrali su se zvijezda, progonjeni novinarima ljudi- 
ma s filma i drugim funkcionerima zabavljačke 
industrije. Istovremeno su povjesničari umjetno- 
sti, Koji su dotad proučavali samo stare majstore, 
stali poklanjati punu pažnju i apstraktnim i pop- 
-art slikarima Hiper-, super- ili fotorealizam bila je 
granica koju je umjetnik pop-arta mogao dostići 
svojim pristupom prethodno obrađenom  likov- 
nom materijalu a intenzivna disciplina što je u to 
bila uključena predstavljala je novu vrstu oba- 
veze — obavezu prema profesionalizmu bez 
presedana (slika 93). (Zanimljivo je da su se fo- 
torealisti susreli s istom vrstom otpora koji je 
deset godina prije toga dočekao Lichtensteina: 
ismijavali su ga zato što je samo kopirao stripo- 
ve; njih odbacuju zato što samo kopiraju foto- 
grafije.) Philip Pearlstein (slike 90, 95) je tradi- 
cionalni realist koji promatrača navodi da bude 
svjestan nove psihologije ateljea. Svojim djelima 
on nas navodi da uočimo mukotrpnu ulogu mo- 
dela te diskutira o slikanju života s posjetiocem 
galerije. U svom nastojanju da uvuče promatra- 
ća, da ga navede na sudjelovanje, Pearlstein ute- 
meljuje najnoviju fazu umjetnosti u svim svojim 
raznim oblicima. Umjetnost sedamdesetih godina 
ne dopušta svojoj publici istu mlitavost, pasiv- 


nost duha što je induciraju masovni mediji za 
zabavu. No, baš kao što je slikarstvo pop-arta 
počelo otprilike 1955. godine preklapajući se s 
prethodnim, poslijeratnim razdobljem, tako sada 
razabiremo nova stremljenja koja se pojavljuju u 
»hladnoj« umjetnosti šezdesetih godina. Slike 
»Op«-arta zabliješte gledaoca, ali ga prisiljavaju 
da postane svjestan svog percepcijskog aparata. 
Gledanje neke Rileyeve slike je izrazito aktivni 
posao. Slike štrcanom bojom Barrieja Cooka 
prisiljavaju posjetioca galerije da se približava 
platnu i udaljava od njega, da ih netremice gle- 
da, da bi se uvjerio u sposobnost vlastita vida 
(slika 63). Mlađi umjetnici izabrali su radikalne 
metode da bi postigli aktivno sudjelovanje svo- 
je publike. Hamish Fulton, na primjer, izbjegava 
javne diskusije o umjetnosti, odbija od sebe au- 
toritete i autotoritativne stavove, da bi usmjerio 
pažnju na bit umjetnosti koja je, u svakom slu- 
čaju, neunhvatljiva i senzitivna. Fultonova djela 
su potpuno aktivna — on prelazi kontinente, pe- 
nje se na visoke planinske vrhunce. On doku- 
mentira svoje dojmove u nekoliko fotografija i 
štampanih potpisa (slika 89). Pomoću njih posje- 
tilac galerije, koristeći vlastitu maštu, može do- 
živjeti nešto iz Fultonova iskustva. Štedljivošću 
svog prikaza Fulton želi naglasiti da samo frag- 
menti njegova bogata doživljaja mogu biti pre- 
nešeni nekom drugom. Na taj način Fulton disku- 
tira vrlo temeljito o problemu sposobnosti komu- 
niciranja u umjetnosti. Deset godina prije toga 
»sva umjetnost je komunikacija« bio je slogan 
u koji su svi naivno vjerovali. Zahvaljujući Ful- 


tonu i umjetnicima poput njega danas smo po- 
novno u stanju shvatiti da su stari majstori po- 
put Constablea prikazivali samo fragmente svojih 
ooživljaja. 

Gilbert i George su isto tako neuhvatljivi kao i 
Fulton, ali se služe suprotnim metodama. Iskreno 
su pristupačni, te izjavljuju da oni jesu umjetnost 
i da sve što čine jest umjetnost. (Taj »koncep- 
Cijski« položaj djelomice je anticipirao Yves 
Klein /slika 69/). Oni izoštravaju problem pasivne 
publike konfrontirajući tu publiku s nekim činom. 
Njihova odjeća, tako bliska u životu, njihovo po- 
ziranje i držanje parodija su stilizma šezdesetih 
godina, a njihova je prezentacija tako sintetska 
da potpuno zbunjuje (slika 95). 


U ovom desetljeću shvatili smo napokon da se 
svjetski problemi ne mogu tako lako riješiti, ako 
se uopće i mogu riješiti. Svako rješenje bit će 
numano, a ne tehnološko. Ono će biti rezultat 
dubokog razmišljanja i _ odgovornih, osjećajnih 
akcija. Umjetnici su osjetili tu klimu te su rea- 
girali koristeći kao medije. Umjetnost se ponov- 
no zasniva na pristupačnosti čovjeku. Nehiro- 
vite nove kategorije kao što su »Land-Art« i 
»Body-Art« dobro izražavaju novu obavezu. Taj 
stav je rezultat dobre upućenosti i ozbiljnosti. U 
slikarstvu to je novo raspoloženje prikazao Tom 
Phillips u Klupama (slika 85). Koristeći raznovr- 
snu strategiju umjetnosti ovog stoljeća — ap- 
strakciju, figuraciju, matrice, slova, platno podi- 
jeljeno na mnogo dijelova, slučajni sistem, pret- 
nodno obrađeni likovni materjal — Phillips je 


stvorio djelo o temama rođenja, života, prolaže- 
nje vremena i smrti. To nije sumorna slika, već 
slika koja odražava sreću i slavi životne radosti. 
U vezi s tim oživljavanjem Klupe su tipičan pri- 
mjer umjetnosti dvadesetog stoljeća. Od 1945. 
godine moderna, umjetnost doživljava neprekid- 
ne i sve brže promjene; no, svaki odlazak donosi 
i istovremeno i preformulaciju, često prikrivenu, 
nekog vitalnog principa, vitalnog kontinuiteta. 
Umjetnost nam pokazuje kako da energično pri- 
lagodimo naša tradicionalna shvaćanja uvjetima 
koji se besprekidno mijenjaju. Tako umjetnost 
uzvisuje život. 

BILJEŠKE UZ REPRODUKCIJE 


Arshile Gorky (1905—1948) 
1. Vodopad 


Platno, 153 X 113 cm, 1943. London, Tate Gal- 
lery. 


Rođen u turskoj Armeniji 1905., Gorky se 
preselio u Sjedinjne Države 1920. godine. Pet 
godina pohađao je u umjetničke škole u sjeve- 
roistočnom djelu SAD, zatim je otvorio atelje u 
New Yorku, studirao te predavao na umjetnič- 
koj školi Grand Central School of Art do 1931. 
Kao provincijski slikar Gorky se najprije »izo- 
bražavao« proučavajući Cezanneovo slikarstvo, 
a potom Picassa, čije je djelo pomno pratio. 
No, i na tom putu do sazrijevanja njegova djela 
odišu individualnošću. Nisu tako plastična kao 
Picassova, ali pokazuju umjetnikov jak smisao 
za boju. Tridesetih godina Gorky pokazuje sve 
veće zanimanje za nadrealizam i duboko ga im- 
presioniraju izložba nadrealista 1936. i Miroova 
izložba 1941. godine, obje u Muzeju moderne 
umjetnosti. Drugi svjetski rat otjerao je mnoge 
poznate evropske umjetnike u emigraciju u Ame- 
riku. Oni su silno utjecali na razvoj umjetnosti 
u New Yorku, a Gorky je tome dao možda veći 
poticaj nego bilo koji drugi umjetnik. Vodopad 
je naslikao poslije odmora provedenog na selu 
u Connecticutu. Veći je i bogatiji bojama nego 
druge studije na istu temu. Gorky ovdje upotre- 
bljava _razrjeđenije boje na slobodniji, lirskiji, 


samopouzdaniji i posve zreli način. Ova slika 
pokazuje način kojim je Gorky postao jedan od 


osnivača američkog apstraktnog ekspresioniz- 
ma. 


Willem de Kooning (r. 1904) 
2. Žena i bicikl 


Ulje na platnu, 193 X 124 cm, 1952/53. Zbirka 
iz Whitney Museum of American Art. 


1950. godine de Kooning je počeo raditi na novom 
ciklusu slika na temu Žena. 1953. on je napokon 
izložio šest glavnih platna na tu temu i mnogo 
popratnih studija. De Kooningova vizija Žene je 
monstruozna i snažna, i objedinjuje neke značaj- 
ke Wirllendorfske Venere, jakih žena s Rubensovih 
slika te banalnosti američke mode i reklamnog 
»imagea« pedesetih godina. Ciklus Žena izazvao 
je konsternaciju među umjetnicima koji su se 
opredijelili za apstrakciju i koji su de Kooninga 
prihvatili kao vođu; divlji i oštri potezi kistom i 
drečave, disharmonične boje tog ciklusa potpuno 
odgovaraju izrazu »Action Painting« (informel) 
što je postao sinonim za apstraktni ekspresio- 
nizam. Izbor teme kao i metoda pristupa su de 
Kooningu nesumnjivo bile samoanalitičke kao i 
kod Pollocka. 


am 


Barnett Newman (1905—1970) 
3. Pjevanje VI od 18 pjevanja 


Litografija, 37 X 32 cm, 1963/64. London, Tate Ga- 
Ilery (poklon gdje Annalee Newman). 


»Mi ponovno afirmiramo čovjekovu prirodnu tež- 
nju za nečim uzvišenim, za nastojanjima da us- 
postavimo vezu s apsolutnim emocijama. Nisu 
nam potrebne zastarjele kulise staromodne i pre- 
živjele legende. Mi stvaramo slike čija je stvar- 
nost sama po sebi očita i koje su lišene potpore 
i štaka što izazivaju asocijacije s preživjelim liko- 
vima i uzvišenim i prekrasnim. Mi se oslobađamo 
zapreka što ih stvaraju uspomene, asocijacije, 
nostalgija, legenda, mit i tako dalje, koje koristi 
zapadnoevropsko slikarstvo. Umjesto da stvara- 
mo katedrale od Krista, čovjeka, ili »života«, mi 
ih stvaramo od nas samih, od naših osjećaja. Sli- 
ka koju mi stvaramo je jasna, s nje je skinut veo 
tajanstvenosti, stvarna je i konkretna, i svatko je 
može razumjeti ako je gleda bez nostalgičnih nao- 
čala prošlosti.« 


(Iz eseja Barnetta Newmana »Uzvišeno je sada«, 
1948.) 


IT 


Willem de Kooning (r. 1904) 
4. Slika 


Emajl i ulje na platnu, 108x142 cm, 1948. New 
York, Museum of Modern Art. 


De Kooning se rodio u Rotterdamu gdje se ško- 
lovao za primijenjenog grafičkog umjetnika i de- 
koratera. Također je proučavao likovnu tradiciju 
srednjovjekovnih obrtničkih cehova. U Holandiji 
je također imao neposredne veze s De Stijlom, 
pokretom apstrakcije i geometrijskog dizajna što 
su ga vodili Mondrian i Van Doesburg. 1926. go- 
dine emigrirao je u Sjedinjene Države te radio 
kao primijenjeni grafički umjetnik i stolar. Postao 
je intimni prijatelj Arshilea Gorkyja. Polovicom 
tridesetih godina njih su dvojica bili među mno- 
gim umjetnicima što su radili u okviru Federal 
Art Projecta, vladina programa koji je omoguća- 
vao umjetnicima da prežive za vrijeme krize. Tada 
je, po prvi put, de Kooning mogao slikati cijelo 
vrijeme i ostvariti svoje umjetničke ambicije. Svoj 
zreli stil nalazi u razdoblju »crnih slika« (black 
paintings) 1946—48., kada se ograničio na bijele 
i sive boje na crnoj podlozi. Kretanje linije na 
tim slikama — katkada oštro, staccato, katkada 
sporije i zakrivljeno, ali uvijek energično — po- 
kazuje utjecaj, što ga je de Kooning upio, »or- 
ganskih ili biomorfnih« nadrealističkih umjetnika 
kojih je tada bilo mnogo u New Yorku. Oblici na 
Slici 1948 su preostali tragovi njegovih ranijih fi- 


gurativnih djela. Promjenljivi odnosi između fi- 
gure i podloge na ovoj slici su ponešto pod utje- 
cajem Picassova i Braqueova kubizma, ali de Ko- 
oningov jedinstveni doprinos je osjećaj za boju 
koja se stalno mijenja kao drama s beskonačnim 
skupom izbora. 


Jackson Pollock (1912—1956) 


5. Broj 23 


Emajl na kartonu, 57X 78 cm, 1948. London, Tate 
Gallery. 


Kada je 1942. godine Hans Hofmann prvi put vi- 
dio slike Jacksona Pollocka, rekao je da bi mladi 
Amerikanac trebao slikati po uzoru na prirodu. 
Pollock je odgovorio: »Ja sam priroda.« Više od 
bilo kojeg drugog američkog umjetnika shvatio je 
koliko je važno slikati zahvaljujući što više iz pod- 
svijesti. Podvrgao se liječenju jungovskih psiho- 
analitičara koji su koristili njegove crteže u tera- 
peutske svrhe. Pollock se rodio i bio odgojen na 
Zapadu, ali njegove slikarske ambicije bile su 
potpuno internacionalne. Rekao je: »Zamisao o 
izoliranom američkom slikarstvu, koja je tako po- 
pularna u ovoj zemlji tridesetih godina, čini mi 
se apsurdnim, baš kao što smatram apsurdnim 
mišljenje o stvaranju isključivo američkog mate- 
matičara ili fizičara... Osnovni problemi suvre- 
menog slikarstva ne ovise ni o kojoj pojedinoj 
zemlji«. 


II 


Mark Tobey (1890-—1976) 


6. Zapuh sa sjeverozapada 


Tempera na drvenoj ploči, 116x100 cm. 1958. 
London, Tate Gallery. 


U povijesti modernog slikarstva Amerikanac Mark 
Tobey je izolirana ličnost koji ne pripada ni jed- 
noj školi ili grupi. Svoje apstraktne slike koje su 
prekrivale cijelu plohu započeo je već 1935. go- 
dine i njegovi kaligrafski znakovi, koji ispunjavaju 
njegovo platno od ruba do ruba, utjecali su na 
Pollocka i Njujoršku školu. Rođen u Wisconsinu, 
Tobey je godinama radio kao primijenjeni gra- 
fički umjetnik. 1923. godine naučio je nešto o ki- 
neskom radu kistom. Otprilike istovremeno pos- 
taje član sekte Bahai World Faith čiji misticizam 
propovijeda jedinstvo čovječanstva, konačni mir 
i slogu svih naroda u »globalnoj« državi. Tobeyje- 
ve slike odražavaju tu vjeru: on izbjegava nesre- 
đenu kolorističku dramatičnost te umjesto toga 
slika mirna djela, ravnomjernog, katkada i proz- 
račnog tonaliteta. Zatim živi u Švicarskoj i mnogo 
putuje, naročito na istok kao što bi se i očekivalo. 
Tridesetih godina (1931—1938) predavao je u 
Dartington Hallu, »progresivnom« koledžu u De- 
vonshireu. 


a 


Jackson Pollock (1912—1956) 
7. Punih pet hvati (Full Fathom Five) 


Ulje na platnu s čavlima, čavlićima, dugmadi, 
ključem, novčićima, cigaretama, šibicama itd., 
129 X 76 cm. 1947. New York, Museum of Modern 
Art (poklon Peggy Guggenheim). 


1947. godine Pollock je napisao: 


Ja ne slikam na stalku. Gotovo i ne širim platno 
prije negoli počnem slikati. Radije ga neraširenog 
pričvrstim čavlićima za tvrdi zid ili pod. Potreban 
mi je otpor čvrste površine. Na podu mi je mnogo 
udobnije. Osjećam se bliže, kao da sam dio slike, 
jer ovako mogu hodati oko nje, raditi na njoj sa 
sve četiri strane i doslovno biti u samoj slici. To 
je srodno postupku indijanskih slikara u pijesku. 


Nastavljam se udaljavati od uobičajenog slikar- 
skog alata kao što su stalak, paleta, kistovi itd. 
Više volim drvca, zidarske žlice, noževe i kapa- 
juću tekuću boju, ili impast s pijeskom, slomlje- 
nim staklom i dodatkom drugog materijala. 

Kada sam u svojoj slici, ne znam što radim. Tek 
nakon nekakvog »upoznavanja« uočim što želim. 
Ne bojim se da nešto mijenjam, uništim dojam itd. 
jer slika ima vlastiti život. Nastojim istaknuti taj 
život. Tek kad izgubim kontakt sa slikom, nastaje 
zbrka. Inače je sve posve skladno, elastično me- 
đusobno sporazumijevanje, te slika bude najzad 


uspješna. na 


Barnett Newman (1905—1970) 


8. Adam aa 


Ulje na platnu, 240x200 cm, 1951/52. London, 
Tate Gallery. 


Adam je prvi put bio izložen samo s dvije pruge 
u Betty Parsons Gallery u New Yorku 1951. go- 
dine. Iduće godine dodana je široka centralna 
pruga. U isto vrijeme Newman je izložio i Evu, 
paralelnu sliku, koja je sada u jednoj londonskoj 
privatnoj zbirci. | ta izložba 1951., Newmanova 
druga samostalna izložba i njegova prva izložba 
1950. godine naišle su na kritiku čak i od prija- 
telja. Godinama su ga smatrali svojim predstav- 
nikom i zagovornikom, ali njegove slike, koje su 
nastale početkom pedesetih godina, sa svojim 
glatkim jasnim poljima boje i minimalnim sadrža- 
jem, bile su u oštroj suprotnosti s energičnim 
gesturalnim apstrakcijama njegovih prijatelja. Me- 
đutim, Newman je bio i »action-painter« zato što 
je nanosio boju neposredno, bez dotjerivanja, i 
često na velike površine. Dvije slike iz 1951. go- 
dine, Cathedra (zbirka slikareve udovice) i Vir 
Heroicus Sublimis (New York, Muzej moderne 
umjetnosti) su široke gotovo 6 m. Premda je New- 
man ostao izoliran gotovo cijelo desetljeće, nje- 
gov kasniji utjecaj bio je dalekosežan. Slikari 
»colour-fielda« i »minimalisti« iz šezdesetih go- 
dina više su se ugledali na njega nego na Pollo- 
cka i gesturaliste. 


Clyfford Still (r. 1904) 
9. Bez naslova 


Ulje na platnu, 240 X 173 cm. 1953. London, Tate 
Gallery. 


U poslijeratnoj Njujorškoj školi apstraktne slike 
Clyfforda Stilla slične su onima Newmana i Roth- 
ka po tome što sva trojica prikazuju golema polja 
bogate boje s relativno malo sadržaja i modula- 
cije. Still je u januaru 1972. godine pisao Tate 
Gallery o tom djelu: 

»... sve moje slike, osim njih nekoliko, uključuju 
stalno istraživanje i proširivanje medija radi nje- 
gova izražajnog potencijala. U spomenutoj slici 
svjesno sam namjeravao naglasiti nijemu dubinu 
plavetnila isprekidanom crvenom bojom na do- 
njem rubu proširujući njezinu inherentnu dina- 
miku izvan geometrije okvira koji je stješnjava. 
Tim sam htio nagovijestiti imploziju beskrajnosti 
koja prelazi koncepciju matematičkog ili meta- 
fizičkog prostora. Uz to je još i žuti klin na vrhu 
slike što je ponovna potvrda humanog konteksta 
— gesta odbijanja bilo kakvih autoritativnih argu- 
menata ili sistema političkodijalektičke dogme... 


Moje slike nemaju naslova jer ne želim da ih itko 
smatra ilustracijama ili rebusima. Ako su postav- 
ljene tako da ih ljudi dobro vide, one govore same 


za seJo.« : 

William Baziotes (1912—1963) 
10. Bijela ptica 


Ulje na platnu, 150x100 cm. 1957. Buffalo, New 
York, Albright-Knox Gallery (poklon Seymoura H. 
Knoxa). 


Početkom četrdesetih godina Baziotes se odu- 
ševio kao i svi mladi ambiciozni njujorški slikari, 
nadrealističkim »automatizmom« misleći pri tome 
na metode zaobilaženja normalne svjesne kon- 
trole u pravljenju znakova i pisanju poezije. Me- 
đutim, dok su njegovi prijatelji otišli dalje i razvili 
vrstu slikarstva poznatu pod nazivom »apstraktni 
ekspresionizam« ili »action painting«, Baziotesa 
su i dalje neprekidno privlačile statičke ili »po- 
lagane« slike podsvijesti. Čudna i krhka stvore- 
nja što ih je slikao često nalikuju na morska živa 
bića; one često »lebde« u poluprozirnom i fosfo- 
rescirajućem mediju. Glavni oblik u Bijeloj ptici 
mogao bi doista biti ptica ili, štaviše, ameba ili 
neka druga jednostanična životinja. Ma kako Ba- 
ziotove slike izgledale drugačije od očito ener- 
gičnijih »izljeva« slikara Njujorške škole, njegovi 
stavovi prema kreativnom činu su vrlo slični nji- 
hovim. »Dok neki ljudi počinju sa sjećanjem ili 
doživljajem, a zatim taj doživljaj naslikaju, nekima 
od nas sam čin, sama radnja postaje doživljajem, 
tako da nam i nije potpuno jasno zašto uopće ra- 
dimo na nekom djelu.« I: »Umjetnik se osjeća po- 
put hazardera. On čini nešto na platnu i riskira 


nadajući se da će se dogoditi nešto značajno.« 


Robert Motherwell (r. 1915) 
11. —Automatizam B 


Litografija u crnom na papiru Rives BFK, 76x 52 
cm. 1965/66. New York, Brooke Alexander Inc. 


»Umjetnik je osoba koja ima razvijenu abnor- 
malnu senzitivnost prema mediju... Ja ne isko- 
rištavam takozvane slučajnosti u slikarstvu. Pri- 
hvaćam ih ako ih smatram prikladnim. Doista ne 
postoji nešto kao što je »slučajnost«; to je nešto 
poput usputnosti: tako se dogodilo, pa dobro, 
neka tako i bude. Čovjek neće da mu slika iz- 
gleda »proizvedena« poput automobila ili hljeba 
u voštanom papiru. Preciznost pripada svijetu 
strojeva — koji ima vlastite oblike ljepote... Sla- 
šem se s Renoirom koji je volio sve što je bilo 
rukom napravljeno.« 

(Izvadak iz »Razgovor kod ručka« Roberta Moth- 
erwella, Smith College, Northampton, Massachu- 
setts, siječanj 1963.) 


Robert Motherwell (r. 1915) 
12. U pet poslije podne 


Kazein na lesonitu, 38X 50 cm. 1949. New York, 
zbirka Helene Frankenthaler. 


Motherwell je studirao filozofiju, estetiku i povi- 
jest umjetnosti na univerzitetima Harvard i Co- 
iumbia, New York, prije negoli je postao ugledni 
član Njujorške škole koncem četrdesetih godina 
i pedesetih godina. Kao i većina svojih kolega 
bio je pod jakim utjecajem nadrealista i mnogo 
je naučio od čileanskog slikara Roberta Matte 
Koji je također izvršio veliki utjecaj na Gorkyjev 
umjetnički razvoj (vidi sliku 1). Tipično je da je 
Motherwell htio dovesti slikarsku slučajnost ili 
automatsku gestu u ravnotežu s planiranom i 
strukturiranom kompozicijom. Poput većine um- 
jetnika dvadesetog stoljeća zaokupljalo ga je ot- 
voreno prihvaćanje plošnosti površine slike ili, 
kako se to često kaže, »očuvanje integriteta ploš- 
nosti slike«. Tako, na primjer, u svojim crno-bi- 
jelim slikama Motherwell nikada ne dopušta cr- 
nim oblicima da potpuno prevladaju bijelu pod- 
logu, već ona ulazi u crne rubove kroz slobodno 
nanijetu boju. 


II 


Franz Kline (1910—1962) 


13.  Mahoning 


Ulje na platnu, 200x250 cm. 1956. New York, 
Whitney Museum of American Art (poklon društva 
Friends of the Whitney Museum). 


Nakon dugog školovanja na raznim umjetničkim 
školama, uključujući godinu dana provedenu u 
Londonu na Heatherly's Art School, Kline je do- 
živio skromni uspjeh kao figurativni umjetnik u 
New Yorku četrdesetih godina, slikajući uglav- 
nom portrete i ulične scene. Pri završetku deset- 
ljeća on postupno simplificira svoje oblike u crno 
i bijelo, sve dok, 1950. godine, sve njegove slike 
na njegovoj prvoj samostalnoj izložbi nisu pos- 
tale posve apstraktne. Kline je izrazio svoj stav 
prema činu slikanja i stvaralaštvu slično kao i 
Jackson Pollock, naglašavajući važnost direkt- 
nog, a ne unaprijed smišljenog pristupa. O svo- 
jim velikim crno-bijelim gesturalnim slikama, 
snažna izgleda, nabijenima energijom, Kline je 
rekao: »To su slikovni doživljaji. Ja unaprijed ne 
odlučujem da ću slikati određeni doživljaj, ali 
samim činom slikanja to postaje za mene pravi 
doživljaj. To nije simbolizam, kao što to nije ni 
kaligrafija.« Kao i Motherwella, zaokupljala ga je 
struktura i poštivanje površine slike. Nije dopuš- 
tao iluzionistički prostor i dubinu i, poput Mother- 
wella, njegova obrada odnosa figura/podloga 
bila je sve samo ne prostodušna. Jednom je 


objasnio: »Ljudi ponekad misle da ja uzimam bi- 
jelo platno i na njemu naslikam crni znak. No, to 
nije istina. Ja slikam i bijelo i crno, a bijelo je 
isto tako važno kao i crno.« 


Willem de Kooning (r. 1904) 


14. Bez naslova 


Litografija štampana crno, 108 x 78 cm. 1960. New 
York, Museum of Modern Art (poklon gdje Bliss 
Parkinson). 


Tehnika litografije, kojom se glatka površina ka- 
mena obrađuje tako da prihvati sliku izvedenu 
tekućom tintom što se zatim štampa na papir, 
savršeno odgovara apstraktnom ekspresionizmu. 
Na ovoj slici je de Kooningova automatska gesta 
snimljena u svoj svojoj neposrednosti. Struktura 
znakova i brzina kojom su napravljeni jesu jedna 
te ista stvar. Slikareva radnja postaje slikom — 
ili, bolje rečeno, slika je rezultanta njegove ak- 
cije i korištenog materijala. Izoštrene, slobodno 
rasute mrlje od tinte neposredna su posljedica 
automatske geste te su stoga dio tog postupka. 
Iskreno otkrivanje metoda važna je tema u po- 
vijesti moderne umjetnosti. De Kooning je neko 
vrijeme u svom slikarstvu upotrebljavao dekora- 
terski brzo sušeći emajl, a sada je upotrijebio 
običnu krpu za pranje poda za svoju prvu lito- 
grafiju. Nježni i krhki slikarski kist ne bi mogao 
dati tako snažan zamah poteza i bio bi besko- 
ristan. 


a 


Hans Hofmann (1880—1956) 
15. —Efervescencija 


Ulje, tuš, kazeinska boja i emajl na šper-ploči, 
137X90 cm. 1944. Berkeley, University of Cali- 
fornia Art Museum (poklon umjetnika). 


Hofmann je Evropljanin koji je uvelike doprinijeo 
umjetničkom životu u New Yorku, i kao slikar i 
kao nastavnik. Rodio se u Bavarskoj te je naj- 
prije studirao prirodne nauke i matematiku. Pro- 
veo je deset godina u Parizu studirajući umjet- 
nost, od 1904. do početka Prvog svjetskog rata, 
doživio procvat fovizma, te razvoj i zrelu fazu 
kubizma. Upoznao je Matissea, Braquea i Picassa 
i dobro je poznavao Delauneya. Pošto je ljeto 
1930. i 1931. proveo kao predavač na University 
of California u Berkeleyu, emigrirao je 1932. u 
Sjedinjene Države gdje je postao jedna od naj- 
važnijih ličnosti u razvoju apstraktnog ekspresio- 
nizma. Njegove slike početkom četrdesetih go- 
dina su apstraktne; njegove površine su aktivne 
i pokazuju primjenu boje koja je energična i in- 
ventivna. Hofmann je primijenio postupak kapa- 
nja i štrcanja boje nekoliko godina prije Pollocka. 


a 


Adoiph Gottlieb (r. 1903) 
16. Protuteža 


Ulje na platnu, 270 Xx 225 cm. 1959. SAD, Privatna 
zbirka. 


Kao i ostali pripadnici Njujorške škole Gottlieb je 
naslijedio ponešto od nadrealista. No, dok je dru- 
gima nadrealizam služio kao odskočna daska za 
vlastitom, individualnom slobodom, Gottlieb pr- 
venstveno ostaje imaginist, stvaralac slikovnog 
pisma kojim prikazuje nepovezane znakove i sim- 
bole. Međutim, 1957. započinje opsežan ciklus 
slika koji je nazvao »Bursts« (prsnuća); sve te 
slike pokazuju, na praznoj matrici, dvije glavne 
Komponente ili karakteristike: eksploziju boje do- 
lje i lebdeće sunce gore. Umjetnik suprotstavlja 
i uspoređuje ta dva oblika: slobodna, neformalna 
ekspresionistička masa koja eksplodira, suprot- 
stavlja se kontroliranoj geometrijskoj formi njež- 
nih rubova. Djela te vrste vizuelno su povezana s 
ekspresionističkim i gesturalnim ogrankom Nju- 
jorške škole, ali i s koloristima kao što je Rothko. 


a 


Mark Rothko (1903—1970) 
17. Crveno na kestenjastom 


Ulje na platnu, 265 X 237 cm. 1959. London, Tate 
Gallery. 


To je jedna od osam slika, datiranih 1958. ili 1959., 
koje je Rothko poklonio Tate Gallery, što su prvo- 
bitno bila zamišljene kao zidne kompozicije za 
jednu od prostorija poznate Seagram Building u 
New Yorku, koju je projektirao arhitekt Mies van 
der Rohe. Kad je Rothko doznao da će ta prosto- 
rija biti luksuzni restoran, odlučio je da zadrži 
svoje slike. Previše su sumorne i ozbiljne da bi 
služile kao pozadinska dekoracija bezbrižnim 
gostima. Prije bi se reklo da su one, poput svih 
Rothkovih zrelih djela, stvorene za tihu kontem- 
placiju. Rothkova »specijalnost« je intimna har- 
monija ili disharmonija boja gdje su oblici kom- 
pozicije jednostavni i nenametljivi. Upotrebljava- 
jući velika platna (tri slike u Tate Gallery iz grupe 
Seagram široke su gotovo 5 metara), Rothko do- 
pušta boji da ispuni cijelo vidno polje, tako da 
promatrač nesvjesno postaje svjestan finog i sup- 
tiinog odnosa boje i gustoće, dubine prostora i 
opipljive površine. 


mI 


Phillip Guston (r. 1913) 
18. Povratak 


Ulje na platnu, 177x198 cm. 1956/68. London, 
Tate Gallery. 


Slike Phillipa Gustona neki nazivaju »apstraktnim 
impresionizmom« zbog sjajnosti boja. Phillip Gu- 
ston se u mnogome razlikuje od apstraktnih eks- 
presionista. On radi, prerađuje, struže i poravna- 
va. On obično ne prikazuje kompoziciju preko 
cijelog platna, nego umjesto toga pruža centralnu 
masu debelo teksturirane, sočne boje. Povratak 
je dobar primjer Gustonove zrele apstrakcije koju 
je dostigao sredinom pedesetih godina. Oblici 
nastali debelim namazom boje i jakim potezima 
kista pokazuju pažnju koju je posvetio površini i 
njezinoj aktualnosti. Način na koji je energija cen- 
tralizirana — zapravo ona je pomalo ekscentrična 
— te manje napeta, gotovo prozračna kvaliteta 
područja na rubovima i u kutevima te slike po- 
kazuju Gustonov afinitet prema evropskoj umjet- 
nosti, osobito prema kubistima. 


I 


Henri Matisse (1869—1954) 


19. L'Escargot 


Gvaš na papiru, 284 X 284 cm. 1953. London, Tate 
Gallery. 


U razdoblju što ga nazivamo suvremenim veliki 
francuski slikar Henri Matisse je već stari majs- 
tor. Počeo je slikati u devetnaestom stoljeću te je 
učio od impresionizma. Međutim, njegovi gouac- 
hes d€gcoupees nastali u posljednje četiri godine 
njegova života, isto su tako neposredni, na svoj 
način, kao i djela slikara američke škole koji su 
bili Matissoovi suvremenici. Matise je izrezivao 
oblike iz papira, na koje su već nanešene jasne, 
plošne boje u gvašu, a zatim ih lijepio na pod- 
logu. Uspoređivao je to rezanje s crtanjem i gra- 
viranjem,  »crtanje škarama, izrezivanje žive 
boje...« L'Escargot — Puž — odabran je kao 
naziv za tu sliku zbog spiralne kompozicije, na 
kojoj su uravnotežene boje različitog intenziteta i 
gustoće tvoreći veliko djelo veličanstvene mir- 
noće. Mnoge istančanosti na toj slici zahtijevaju 
sate i sate kontemplacije. 1948. godine Matisse je 
napisao: »Umjetnik se mora poistovjetiti s priro- 
dom, izjednačiti se s njezinim ritmom.« Gotovo 
identičnu misao izrekao je istovremeno u New 
Yorku Matisseov gorljivi sljedbenik Robert Mot- 


herwell. 
a 


Alberto Burri (r. 1915) 
20. Sacco e Rosso (Vreća i crveno) 


Tkanina za vreće, ljepilo i plastična boja na plat- 
nu, 85 x 100 cm. 1954. London, Tate Gallery. 


Burrijev ciklus Sacchi — djela u kojima upotre- 
bljava tkaninu za vreće — datira od 1952. godine. 
Taj materijal, često istrošen i oštećen, ponekad i 
grubo pokrpan, za Burrija je intenzivno i osobno 
značajan. Bio je u sanitetskoj službi talijanske 
vojske u sjevernoj Africi, a započeo je karijeru 
umjetnika u logoru za ratne zarobljenike. Tkanina, 
koja se ponegdje čini umrljana krvlju, otkriva 
patnje i tragediju koje je on bio svjedokom. Crve- 
na podloga te slike — Rosso — također simboli- 
zira prolivenu krv. U nekim drugim dijelima Burri 
je djelomično spalio i pougljenio svoj materijal, 
ostavljajući svima vizuelni dokaz tog čina uniš- 
tenja. On prepušta teret ekspresije gotovo pot- 
puno materijalu. Njegova ranjivost je simbol ra- 
njivosti čovjeka, stanje kojega su većina umjet- 
nika bili i te kako svjesni u poslijeratnom periodu. 


a 


Georges Mathieu (r. 1921) 


21. Les Capetiens Partout 


Ulje na platnu, 298x595 cm. 1954. Pariz, Musee 
National d'Art Moderne. 


Mathieu je bio začetnik »abstraction lyrique«, što 
je francuski ekvivalent za »action painting«. In- 
formel i tašizam su nazivi koji praktički znače to 
isto. Mathieu i njegovi prijatelji htjeli su slikati ap- 
straktne slike koje neće slijediti geometrijsku tra- 
diciju Modriana niti biti klasične. Razvio je me- 
todu brze kaligrafske geste da bi stvorio složenu 
skupinu predodžbi na pusto obojenoj podlozi. 
U spontanosti njegovih poteza ima nečeg auto- 
portretskog, što podsjeća na nadrealizam, ali na- 
čin na koji Mathieu iskorištava vizuelnu kvalitetu 
boje — matičre — teče usporedo s radom nje- 
govih američkih suvremenika. »Mokri« tragovi i 
mrlje boje omogućuju promatraču da »čita« Ma- 
thieuove pokrete tijela dok je radio na toj velikoj 
slici. Mathieu se rodio u Boulogneu, a u Parizu 
djeluje od 1947. godine. 


II 


Antonio Tapies (r. 1923) 


22. Ochre Gris LXX 


Ulje, lateks i mramorna prašina na platnu. 260 x 
193 cm. 1958. London, Tate Gallery. 


Nakon studija prava na univerzitetu u Barceloni, 
svom rodnom gradu, Tapies je sam učio slikati 
potkraj četrdesetih godina. On i drugi mladi kata- 
lonski umjetnici formirali su grupu pod nazivom 
»Škola Altamire« prema slavnim slikama u alta- 
mirskoj špilji. Tapiesova djela, poput onih u Alta- 
miri, imaju bogate, reljefne površine i veliku tak- 
tilnu privlačnost. On miješa mnogo različitog ma- 
terijala u svoju boju te prisiljava zrnatu, urezanu 
površinu slike da bude jedino sredstvo ekspresije, 
slično Burriju (slika 20). Pod naslovom »Ništa nije 
nedostojno« Tapies je 1970. godine napisao: »U 
svemu onome što je praiskonsko, što je najjedno- 
stavnije, u slamci, pa čak i u balegi i samoj smrti, 
voljeli mi to ili ne, nalazi se sve što je potrebno 
za stvaranje čitavog novog ciklusa života.« Sir 
Robert Penrose, pisac i nadrealistički slikar, opi- 
suje Tapiesova djela kao »slike za slijepce«. 
»Naše oči«, piše Penrose, »ponašaju se poput 
prstiju kad slijede puteve bez zapreka, ravne i 
brze ili mukotrpne i polagane, koji nas vode kroz 
suha, neukroćena područja okruženim oštrim ru- 
bovima i opipljivim upozorenjima. On nas vodi 
tragovima koji govore o proteklim događajima 
baš kao što bore na staračkom licu otkrivaju ne- 


kadašnje emocije. On nam pokazuje rane što 
zjape na koži i ožiljke u kojima su rješenja za 
naše vlastito tumačenje.« 


Pierre Soulages (r. 1919) 
23. Peinture 


Ulje na platnu, 193xX 129 cm. 1957. Pariz, Musće 
d Art Moderne. 


Soulages se rodio u Rodezu, u Massif Centralu, 
središnjem dijelu južne Francuske. Rodez je bli- 
zu Conquesa, sa slavnom romaničkom opatijom 
Sainte-Foy. Tamni interijeri Sainte-Foya i drugih 
romaničkih crkvi, njihova stroga skulptura i men- 
hiri — uspravni prethistorijski megaliti — što 
stoje u okolici, sve je to uvelike utjecalo na duh 
Soulagesova djela koje je tamno, svečano, dos- 
tojanstveno. Njegovo je djelo u posebnom smislu 
neposredno i primitivno, poput kraja u kojem se 
rodio. Soulages slika masivnim potezima kista 
koji istovremeno prikazuju boju i konstrukciju sli- 
ke. Svjetlo probija kroz debelu bazu boje kao da 
probija svjetlo. Površine njegove boje variraju od 
debelog impasta do tanke prozirnosti. Njegov im- 
pasto je sjajan i baršunast. Ponekad kistom oz- 
načava nešto što ne znamo rastumačiti. Ti se 
znakovi katkada doimaju čak i kaligrafski. Među- 
tim, ma koliko Soulagesove slike bile metaforične, 
one afirmiraju vlastitu neposrednu fizičku prisut- 
nost i stvarnost. One su samosvojne. 


II 


Valerio Adami (r. 1935) 


24. Interno con figura e poltrona 
(Interijer s figurom i naslonjačem) 


Akrilna boja na platnu. 103X81 cm. 1968. Bruxe- 
les, zbirka Renea Withofsa. 


Valerio Adami je talijanski umjetnik, rođen u Bo- 
logni. Na prvi pogled čini se da upotrebljava jed- 
nostavnu grafičku tehniku koja zanima Roya 
Lichtensteina ili Patricka Caufielda (vidi slike 67, 
82). Međutim, uskoro postaje očito da Adami pro- 
jicira predodžbe i mješavine predodžbi iz vlastite 
glave, a ne iz masovnih medija. Sve što vidite na 
njegovim slikama ima neko lično značenje, ve- 
zano uz umjetnika: on miješa ono što vidi s onim 
čega se sjeća, što odavno pamti. Rezultat je nad- 
realistički, a on dolazi do njega crtežem, nepre- 
stano podešavajući i premještavajući svoje linije, 
sve dok ne dobije zadovoljavajući kompleks pre- 
dodžbi. U tom trenutku, Adami se služi istim me- 
haničkim tehnikama što ih koriste mnogi slikari 
pop-arta: on upotrebljava projektor za poveća- 
vanje svog vrteža na platnu na kojem on to vjerno 
reproducira. Napokon, nanosi boju u plošnim, 
ravnomjernim poljima prema prethodno zamišlje- 
nom nacrtu, točno onako kako su to radili aps- 
traktni_koloristi i Adamijevi suvremenici Frank 


Stella i Kenneth Noland. 
an 


Terry Frost (r. 1915) 
25. Zima 1956., Yorkshire 


Ulje na dasci, 245x130 cm. 1956. London, Tate 
Gallery. 


U Drugom svjetskom ratu Terry Frost bio je ko- 
mandos u britanskoj vojsci, a zatim je pao u za- 
robljeništvo. U logoru za ratne zarobljenike po- 
čeo je slikati, a poslije rata studirao je na Cam- 
berwell School of Art u Londonu. Povezao se s 
grupom St. Ives u Cornwallu i konačno postao 
profesor umjetnosti na univerzitetu u Leedsu. 
Tada (1954/56) je i upoznao je pejzaže jorkširskih 
dolina i — kao mnogi umjetnici prije njega — os- 
jetio strahopoštovanje prema njihovoj veličanstve- 
noj krševitosti. Poput mnogih britanskih umjet- 
nika, naročito onih iz St. Ivesa, Frosta zanima 
sinteza vlastitih životnih iskustava i prirode s um- 
jetnošću stvaranja slika. Kao apstraktni slikar 
on je rekao: »Oduvijek su me zanimale sve mo- 
gućnosti rada s linijom, kad prelaziš s ravne crte 
na kružnicu. Možeš je tako i ostaviti da se nikada 
ne spoji — polukružnica će se nastaviti u besko- 
načnost — kosina crte, brzina crte, nada crte, 
neizvjesnost crte, nagib crte; napeta crta, nena- 
peta crta; krivulja, kut, sve se može učiniti cr- 
tom.« U Zimi 1956., Yorkshire, crte i istančane 
boje i bjelina ne izražavaju samo pejzaž, nego i 
Frostov doživljaj sanjkanja u tom kraju. Vertikal- 
nost pokazuje strme padine, odsutnost linije ho- 


rizonta. Svoje oduševljenje igrom u snijegu s os- 
talim umjetnicima prenio je u oduševljenje stva- 
ranja te slike. 


Alan Davie (r. 1920) 
26. Bijeli čarobnjak 


Ulje na platnu, 150 X 240 cm. 1956. London, Peter 
Stuyvesant Foundation. 


Alan Davie, Škot, školovao se, prije odlaska u 
rat, u Edinburghu na College of Art. Prvu samo- 
stalnu izložbu održao je u Edinburghu 1946. go- 
dine. 1948. i 1949. radio je u Francuskoj i Italiji, 
živeći od stipendije, i u Veneciji vidio djelo Jack- 
sona Pollocka. Davie je i jazz muzičar, a bavi se 
i kreiranjem nakita. Ta tri faktora — Pollock, jazz 
i nakit — oslobodili su Daviejevo slikarstvo, oso- 
bito u korištenju boje. Sve njegove slike ovise o 
dubokom i sigurnom smislu za pokrete i tempo. 
Daviejevi oblici i njihova konfiguracija pokazuju 
ljubav prema prethistorijskoj ritualnoj magiji i nje- 
gove predodžbe nalikuju na keltske magične sim- 
bole — neposredne i elementarne, ali nejasne i 
nepristupačne modernom umu u klopci raciona- 
lizma. 


Victor Pasmore (r. 1908) 


27. Četvrtasti motiv, plavo i zlatno: 
pomrčina 


Ulje na platnu, 45X 60 cm. 1950. London, Tate 
Gallery. 


Victor Pasmore duboko je utjecao na najmanje 
jednu cijelu generaciju britanskih umjetnika, i 
svojim primjerom kao umjetnik i svojim nastav- 
ničkim radom. Njegove prve slike su »reprezen- 
tacionalističke«, pa čak da je i prestao raditi 1946. 
sigurno bi zadržao reputaciju kao vrlo nadaren, 
savršen i senzitivan umjetnik. Njegovi pejzaži iz 
početaka četrdesetih godina, slike Temze kod 
Hammersmitha i Chiswicka, nezaboravna su um- 
jetnička djela, a njegovi aktovi iz istog razdoblja 
čine ga najboljim slikarom aktova u povijesti bri- 
tanske umjetnosti. Od 1947. Pasmore je sam tra- 
žio svoj put do vlastitog oblika apstrakcije, neo- 
visno o suvremenom razvoju u Americi ili Evropi. 
Četvrtasti motiv je prijelazno djelo u kojem se 
još naziru tragovi pejzaža iz predgrađa. Jedno- 
stavni oblici ulične opreme i saobračćajni znakovi 
vide se u donjoj polovici, dok na gornjoj sunce 
isijava vangogovsko svjetlo na prozračnoj poza- 
dini. No, to djelo prikazuje najmanje dvije glavne 
teme apstrakcije: koegzistenciju dvaju različitih 
oblika organizacije i pojam prijelaza ili metamor- 


foze jednog sistema ili stanja u drugo. NJ 
nu 


Ben Nicholson (r. 1894) 


28. Feb. 28—53 (vertikalne sekunde) 


Ulje na platnu, 75X42 cm. 1953. London, Tate 
Gallery. 


Prije Bena Nicholsona u britanskoj umjetnosti bilo 
je malo velikih plasticista. Istaknuti britanski um- 
jetnici bili su uglavnom ilustrativni pjesnici ove 
ili one vrste: Hogarth, Blake, Rossetti, Burne-Jo- 
nes, Beardsley. Nicholson je, međutim, majstor 
stvaranja slika. To djelo je savršen esej o nizu 
tema koje su Nicholsona zaokupljale više od dva- 
deset godina: smještavanje i određivanje razmaka 
između oblika koji su međusobno ovisni; deskrip- 
tivna i ne-deskriptivna linija. Ovdje on pokazuje 
značenje koje se može dobiti suprotstavljanjem 
površina i tekstura; neke su ograničene linijom, 
druge ne. On također pokazuje naoko lako pos- 
tignuto majstorstvo ravnoteže boje i, dakako cr- 
tačku vještinu. Isto tako uživa, u tom djelu i u 
mnogim drugim, da prikaže nešto defektno. 
nespretno, te da tome dade prirodnu ulogu u 
cijelom elegantnom crtežu. Tako, na primjer, rav- 
nomjerno raspoređene rupe duž gornjeg i des- 
nog ruba, koje su nastale ponovnim natezanjem 
platna, uključene su očito kao namjerni elementi 


u kompoziciju. FJ 
nu 


Patrick Heron (r. 1920) 


29. Slika vodoravnih pruga: studeni 
1957 — siječanj 1958 


Ulje na platnu, 270x150 cm. 1957/58. London, 
Tate Gallery. 


Patrick Heron živi u Cornwallu već mnogo godina, 
pa čak i apstraktna slika poput ove može odraziti 
umjetnikov svakodnevni susret s prekrasnom pri- 
rodom poluotoka Penwith. Heronova kuća pos- 
tavljena je visoko iznad klisura i gleda daleko na 
Atlantski ocean. Prema riječima Ronalda Alleya, 
kustosa za modernu umjetnost u Tate Gallery, 
Patrick Heron je shvatio da njegove prugaste sli- 
ke »pomalo nalikuju na zalaz sunca iznad mora 
— pojavu koja se često može promatrati iz nje- 
gove kuće u Zennoru i koja ga je možda podsvje- 
sno inspirirala.« (Studio International, srpanj/kolo- 
voz, 1967.). Patrick Heron je nekoliko puta na- 
glasio da je zaokupljen svojstvima boja. Upravo 
zbog toga ograničio je oblik i kompozicijsku kom- 
pleksnost, u tom djelu i u ciklusu kojem ono pri- 
pada, tako da se i on i promatrači mogu koncen- 
trirati na _primicanje i uzmicanje različitih rav- 
nina boja. U tom specifičnom djelu, koje je prvo- 
bitno bilo namijenjeno arhitektonskom objektu, 
iluzije prostora stvorene bojama bile bi u odgo- 
varajućem odnosu sa stvarnim prostorima neke 


izdavačke kuće. 

Patrick Heron je prije svega slikar, ali i pisac. 
On je prvi britanski kritičar koji se oduševio po- 
slijeratnim razvojem umjetnosti u Americi, a i o 
evropskoj suvremenoj umjetnosti piše oduševlje- 
no. (Kao kritičar New Statesmana hvalio je djela 
Soulagesa kad je potonji bio još nepoznat.) Još 
kao mladi povjesničar umjetnosti Heron je ob- 
javio korisnu monografiju o Vlamincku 1947. go- 
dine kada je postojalo vrlo malo literature o tom 
velikom fovistu. 


Roger Hilton (1911—1975) 
30. Listopad 1956. 


Ulje na platnu, 75X 100 cm. 1956. London, Pri- 
vatna zbirka. 


Roger Hilton je studirao u Londonu na školi 
Slade kod slavnog profesora Henryja Tonksa, te 
nekoliko godina u Parizu kod Rogera Bissierea. 
U svojim zrelim radovima Hilton se pokazao nada- 
sve prirodnim slikarom, umjetnikom kojemu je 
slikanje bilo neposredan, introspektivan ali, na- 
ravno, ni u kojem slučaju nemaran čin. Možda je 
Hiltonu slikanje bilo poput igranja. U svim nje- 
govim djelima sačuvan je osjećaj spontanog; u 
razdoblju kojim vlada pristup formule svaka nje- 
gova slika odlikuje se nevinošću i čistoćom. To 
ni u kojem slučaju ne znači da je Hilton bio nai- 
van ili prostodušan; posve suprotno. »U kritičnim 
momentima povijesti čovjeka kakve danas pro- 
življavamo, nema isprike za ludovanje«, rekao je 


jednom, i »kombinacija umjetnik-slika je totalni 
stroj koji predstavlja jedno od bitnih ticala — 
intuitivre prirode — što ih čovjek koristi u is- 


traživanju svoje okoline.« 


II 


Bryan Winter (1915—1975) 
31. River Boat Blues 


Ulje na platnu, 110 X 140 cm. 1956. London, Peter 
Stuyvesant Foundation. 


Wynter se nastanio u Cornwallu 1945. te je s vre- 
menom postao vodeći umjetnik grupe St. Ives, 
zajednice umjetnika koji žive na poluotoku Pen- 
with što se proteže od St. Ivesa do Land's Enda. 
Jarka bijela svjetlost St. Ivesa, okrenutog prema 
hiljadama kilometara Atlantskog oceana, privlači 
mnoge umjetnike, uključujući kiparicu Barbaru 
Hepworth. Apstraktne slike Bryana Wyntera odra- 
žavaju njegovu opčinjenost svjetlom. Na slici 
River Boat Blues svjetlo se odbija od obližnje vo- 
de, površina koja se neprestano kreće i treperi. 
Wynterova zaokupljenost svjetlom navela ga je, 
šezdesetih godina, da izradi niz kinetičkih kon- 
strukcija na čijem se reflektirajućim površinama 
može razabrati kaleidoskopski raspored boja. 

Peter Lanyon (1918—1964) 
32. Thermal 


Ulje na platnu, 180x150 cm. 1960. London, Tate 
Gallery. 


Lanyon se rodio u St. Ivesu i njegov umjetnički 
ciklus počinje kornvolskim pejzažima čuvstvenog, 
lirskog stila. Zatim se, pod utjecajem Bena Nichol- 
sona i Nauma Gaboa, latio apstrakcije. (Ruski 
Konstruktivistički kipar Gabo održava tijesne veze 
s grupom St. Ives otkako je prvi put posjetio En- 
glesku (1935. godine). U njegovu zrelom stilu, ko- 
jeg je Thermal dobar primjer, pejzaž ostaje inspi- 
racija njegovih slika iako vrlo malo vizuelnih ele- 
menata upućuje na to. Od svih umjetnika grupe 
St. Ives Lanyon je možda najbolje poznavao kra- 
jolik tog područja. poznavao ga je sa zemlje, ali 
i iz zraka. Kao jedriličar mogao je stvarno osjetiti 
toplinu što je odaje vriština. Thermal, kao što to 
implicira i sam naslov, je akciona slika koja iz- 
ražava fizički, tjelesni doživljaj pejzaža kao i po- 
gled na nj. U dvadesetom stoljeću Cornwall je 
Lanyonu bio ono što je Suffolk predstavljao Con- 
stableu u devetnaestom vijeku. Lanyon je bio 
svjestan te veze kad je napisao »moja umjetnost 
slijedi Constablea — nači ćete je na živicama.« 


a 


Roger Hilton (1911—1975) 


33. Akt 1962 (akt četveronoške) 


Ugljen na papiru, 27xX21 cm. 1962. London, pri- 
vatna zbirka. 


Kao što Hiltonove slike, sa svojim senzualnim po- 
vršinama, pokazuju koliko mu je vjerojatno koris- 
tila dugotrajna veza s pariškim umjetnicima, na- 
ročito s Rogerom Bissi&ereom, Akt 1962 nas pod- 
sjeća da je Hiltonov prvi majstor bio veliki crtač 
škole Slade, Henry Tonks. Hilton nije nikada bio 
teoretski apsktrakcionist. On je vjerovao da aps- 
trakcija predstavlja neophodan stadij u stvaranju 
novog likovnog jezika, nakon kojeg punovaljana 
predodžba ponovno postaje moguća. 


Graham Sutherland (r. 1903) 


34. Dva uspravna oblika u crnom 


Litografija, 34X 27 cm. 1950. Canberra, National 
Museum. 


Dvije figure na ovoj litografiji kao da potječu iz 
Svijeta snova Prikazane su gotovo poput skulptu- 
ra, zanemarujući dvodimenzionalno oblikovanje 
površine. Figure zaista pokazuju srodnost s ro- 
mantičnim kiparstvom tog razdoblja — npr. —_Pi- 
cassovim. Čini se da je Sutherlandov primjer 
mnogo koristio mlađim kiparima u Engleskoj, kao 
što su Elizabeth Frink i Bryan Kneale. 


Graham Sutherland (r. 1903) 


35. Porijeklo zemlje 


Ulje na platnu, 428x327 cm. 1950/51. London, 
Tate Gallery. 


Povijest će nesumnjivo svrstati Sutherlanda među 
najveće britanske umjetnike dvadesetog stoljeća. 
Njegov rad je mješavina nadrealističkog likovnog 
materijala i tradicionalnog engleskog romantizma, 
posebno povezana sa zemljom. Likovni elementi 
Porijekla zemlje stvoreni su u razdoblju kad je 
Sutherland provodio mnogo vremena u južnoj 
Francuskoj. Tu je on otkrio intenzivno zanimanje 
za bodljikave biljne oblike, oblike insekata i fo- 
sile, iz kojih je izveo vizuelne zamisli tajnovita i 
zlokobna karaktera. 


Ivon Hitchens (r. 1893) 


36. Šuma, okomito i vodoravno 


Ulje na platnu, 52X 117 cm. 1958. London, Tate 
Gallery. 


1959. Hitchens je pisao galeriji Tate, iz svoje kuće 
u Sussexu, da je ova slika jesenski rad stvoren 
»neposredno u prirodi (kao što to uvijek radim 
kod ovakvih radova). Tema je plantažna šuma 
nedaleko od ove kuće. Naslikao sam mnoge as- 
pekte tog istog prilaza — u svim godišnjim do- 
bima otkako smo se ovdje doselili prije devetnaest 
godina« (Katalog galerije Tate modernih britan- 
skih slika, crteža i kipova, 1964.). lako ovdje nema 
nikakvih detalja koji bi se mogli jasno prepoznati, 
ova slika precizno dočarava osjećaj krajolika 
Sussexa u jesen. Hitchens je očito radio brzo i 
neposredno te na taj način očuvao svježinu vlas- 
tita doživljaja, čak i kad je proučavao isto mjesto 
gotovo dvadeset godina. Veličina platna svojstve- 
na je Hitchensu koji se savršenim osjećajem za 
format aktivira dužinu ritmičkim apstraktnim mr- 
ljama boje. 

Frank Auerbach (r. 1931) 
37. Akt E.O.W. 


Ulje na platnu, 50 X 76 cm. 1953/54. London, Tate 
Gallery. 


Kad ih gledamo izbliza Auerbachove slike nali- 
kuju na modele pejzaža, i njihove bogate povr- 
šine ljeskaju se poput sloja vulkanske taložine. 
Auerbach nam vidom pruža taktilni doživljaj. Ne- 
ma potrebe da dodirujemo površine njegovih boja 
da bismo u njima uživali, kao što nije potrebno 
ni dodirnuti ptičje pero da bismo procijenili nje- 
govu teksturu ili krzno neke životinje da bismo 
shvatili njegovu debljinu. Frank Auerbach je bri- 
tanski slikar koji se doselio u Englesku 1939. go- 
dine. Rođen je u Berlinu. 


John Bratby (r. 1928) 


38. Mrtva priroda s aparatom za 
prženje krumpira 


Ulje na lesonitu, 132 X 92 cm. 1954. London, Tate 
Gallery. 


U svom »Rječniku umjetnosti i umjetnika« (Dictio- 
nary of Art and Artists) Peter i Linda Murray deti- 
niraju realizam kao »traganje za bijednim i depri- 
mirajućim kao sredstvom za unapređenje života« 
i u likovnim umjetnostima i u literaturi. Danas, 
dvadeset godina kasnije, Bratbyjev realizam pe- 
desetih godina je daleko od toga da bude po- 
modan. Usprkos tome, on je izrazio kvalitetu svog 
vremena na umnogome isti način kao što su to 
činili i pisci poput Kingsleya Amisa i Johna Os- 
bornea u svojim danima »gnjevnih mladih ljudi«. 
Zahvaljujući slavi što ju je uživao pedesetih go- 
dina dobio je narudžbu za slike »genija« Gulleya 
Gimsona u filmskoj verziji Joyce Caryjeva romana 
»The Horse's Mouth«. Poput mnogih apstraktnih 
umjetnika tog razdoblja Bratby dozvoljava boji da 
živi i svojim životom i njegov je tretman uvijek 
živahan. 

Jack Smith (r. 1928) 
39. Majka kupa dijete 


Ulje na lesonitu, 180 X 120 cm. 1953. London, Tate 
Gallery. 


Ovo je studentski rad stvoren u doba kad je, u 
Britaniji kao i drugdje, apstrakcija bila prevla- 
đujuća tendencija među starijim umjetnicima. Za- 
jedno s Johnom Bratbyjem, koji je također bio 
slikar s Royal College of Art i Smithov suvremenik 
(rođeni su iste godine), Jacku Smithu su kritičari 
odmah nadjeli naziv slikara »kuhinjskog sudo- 
pera«. Usprkos činjenici što se na slici zaista 
nalazi sudoper, to bi se jedva moglo nazvati »rea- 
lističkom« slikom, za razliku od Bratbyjeva djela 
koje je pretrpano detaljima. Majka kupa dijete 
sastoji se od širokih oblika i površina u stanju 
mirne ravnoteže. Slika je više simbolistička nego 
realistična. Ako je i tužna, to je tuga ranog 
Piccassa. Tema, majka i dijete, je arhetipska i 
vječna, i samo nam minimalni suvremeni domaći 
detalj u Smithovoj dostojanstvenoj slici pomaže 
da je smjestimo u dvadeseto stoljeće. Smith je 
nastavio slikati potpuno drugačijim stilom, i nje- 
govi kasniji radovi su apstraktni. 


II 


William Scott (r. 1903) 


40. (gore) Mrtva priroda s ribom IA 


Olovka, 55 X 75 cm. 1956. New York, zbirka Sandre 
Thompson. 

(dolje) Crnobijela kompozicija 


Ulje na platnu, 88xX 98 cm. 1953. London zbirka 
gđe William Scott. 


Scott je prvenstveno slikar mrtvih priroda, iako 
je slikao i figure i pejzaže. Početkom pedesetih 
godina pridružio se skupini britanskih umjetnika 
koji su težili apstrakciji. U toj grupi nalazili su se 
i Victor Pasmore i Roger Hilton. Međutim, Scot- 
tova apstraktna djela, kao što je Crna i bijela kom- 
pozicija, uvijek su zadržale jaku notu mrtve pri- 
rode. Već je 1953. posjetio New York te se upoz- 
nao s vodećim apstraktnim ekspresionistima, koji 
su ga snažno impresionirali, iako je tim jače shva- 
tio svoje evropske korijene. Vrativši se u Engle- 
sku, u seosku osamu, Scott se okružio »predme- 
tima koji su ostali glavni sastojci mog sižea — 
tavama, bocama i svim kulisama što ih je ko- 
ristilo tako mnogo slikara prije mene... Poduže 
sam vrijeme crtao mnogobrojne crteže ugljenom 
i olovkom, često crtajući predmete na osnovi 
neposredna opažanja likova i oblika« (iz pisma 
Alanu Bownessu, u katalogu izložbe William 
Scott u galeriji Tate 1972.). 


Jean Duburffet (r. 1901) 


41. Chaussee grenue 


Crno-bijela litografija, 582X 39 cm. Slika 1 iz al- 
buma Sites et Chaussćes, Fascicule, tom XVi, 
br. 199. 1959. Bazel, Galerie Beyeler. 


Ova je litografija nastala u vrijeme kad je Jean 
Dubuffet, vjerojatno najzanimljiviji i najinventiv- 
niji francuski umjetnik svoje generacije, stvarao 
niz slika nazvanih Texturologies. U njima je iz- 
razio svoje uživanje u doživljaju tla pod nogama. 
(Dubufettovo djelo može se doimati apstraktno, 
ali u njemu uvijek ima sižea... to mogu biti zvi- 
jezde ili šljunak). Duburffet je opisao svoju teh- 
niku slijedećim riječima: »Tresem kist nad slikom, 
koja je raširena na podu, te je prekrivam pjenom 
sitnih kapljica... Proizveo sam fino izrađene lito- 
grafije što su se doimale poput materije što vrvi, 
žive i iskričave, koju sam mogao koristiti da pri- 
kažem komad tla ali je isto tako mogla podsjećati 
na sve moguće vrste neodređenih tekstura, čak 
i na galaksije i maglice!« Za ciklus koji je obu- 
hvaćao Chaussee grenue Duburffet je usvojio slo- 
žene litogratske tehnike kako bi postigao ugođaj 
poput onoga na Texturologies. 

Lucian Freud (r. 1922) 


42. (gore) Bolestan u Parizu 


Bakrorez, 12,50 xX 17,50 cm. Privatna zbirka. 


Vidi bilješku za sliku 43. 


Alberto Giacometti (1901—1966) 


42. (dolje) Atelje s bocama 


Litografija, 37X 53 cm. Pariz, Galerie Maeght. 


Giacometti je bio prvenstveno kipar koji je nasli- 
kao mnoge slike i briljantno crtao. Ovdje on s 
nekoliko brzih i spontanih poteza krejonom oživ- 
ljava prostor svog pariškog ateljea. Prostor je 
bio dominantna tema sveukupnog Giacomettije- 
vog rada u poslijeratnom razdoblju. Njegove su 
figure ranjivi, krhki likovi izolirani u prostoru. Na 
ovoj litografiji jedan od njih, torzo žene utvrđen 
s nekoliko lakih znakova, ukočeno bulji preda se. 
Njen pogled odražavamo natrag, preko ateljea, 
do boca na drugoj strani. 


Lucian Freud (r. 1922) 


43. Interijer u Paddingtonu ha 


Ulje na platnu, 150x113 cm. 1951. Liverpool, 
Walker Art Gallery. 


Napeti osjećaj, tjeskoba što se nazire u ova dva 
djela, utjecali su čini se na sve najsnažnije bri- 
tanske umjetnike neposrednog poslijeratnog do- 
ba kao što su Bacon, Sutherland i Henry Moore. 
Bilo je to sumorno razdoblje u kojem su svi užasi 
rata izišli na vidjelo, i kada je čovječanstvu prvi 
put u povijesti zaprijetilo potpuno uništenje. Us- 
prkos tome, reakcija tih umjetnika bila je posve 
individualna; Lucian Freud zaista nije nikada pri- 
padao nikakvom pokretu. U Freudovim radovima 
napetost je izražena neopuštenim jakim izoštra- 
njem; nema periferalnog viđenja niti ublažavanja 
na rubovima. U svakoj slici figura zuri, razroga- 
čenih očiju, ali taj pogled nije uperen u gledaoca 
već prije usmjeren nekom unutarnjom tjeskobom. 
Freud koristi oblike flore kao istaknute emocio- 
nalne ključne signature. Na slici Interijer u Pad- 
dingtonu drvo u prednjem planu, bodljikavo, eg- 
zotično, je grabežljivac, a njegova ljudska žrtva 
je pritiješnjena uza zid. (Ova je slika nastala iste 
godine kad je objavljen slavni roman Johna 
Wyndhama The Day of the Triffids). Slično tome, 
i radirana ruža na slici Bolestan u Parizu (slika 
42 gore) djeluje bolesno, ali ipak prijeteći pruža 
bodljikavi list iznad ljudske glave. 


Sidney Nolan (r. 1917) 


44. Glenrowan 


Ripolin na lesonitu, 90 X 120 cm. 1956/57. London, 
Tate Gallery. 


Sidney Nolan je do sada najpoznatiji australski 
slikar dvadesetog stoljeća. Rođen je u Melbour- 
neu, Victoria, a slikati je počeo 1938. Međutim, 
tek se poslije rata posvetio temama koje su ga 
proslavile. Njegov ciklus o Nedu Kellyju najavio 
je slikarevu zaokupljenost jednim australskim mi- 
tom, a njegovi pejzaži odražavaju tipično aus- 
tralsku tjeskobu — strah od užasa i nasilja div- 
ljine. Nolanov likovni repertoar i stil kojim ga on 
izražava bliski su evropskom nadrealizmu. 


Andrew Wyeth (r. 1917) 
45. Christinin svijet 


Tempera na gesso ploči, 82 X 123 cm. 1948. New 
York, Museum of Modern Art. 


Golemi uspjeh što ga je postigao Andrew Wyeth, 
rođen u Pennsylvaniji, potječe još iz doba nje- 
gove prve samostalne izložbe što je održana u 
New Yorku 1937. godine. Tom prilikom prodao 
je sve što je bilo izloženo u galeriji za dvadeset 
i četiri sata. Danas je on najpopularniji slikar 
Amerike. Christinin svijet povezan je s američkom 
realističkom tradicijom devetnaestog stoljeća (u 
smislu u kojem je ona predstavljena, na primjer, 
djelom Thomasa Eakinsa), kao i s američkim re- 
gionalistima ranog dvadesetog stoljeća. Širina 
razmjera ovog pejzaža je tipično američka, kao i 
oporost rijetkih, npr. arhitektonskih detalja. Usa- 
mljena djevojka postavljena prema travnatom 
prostranstvu, lica okrenuta prema horizontu, 
stvara nelagodan ugođaj koji je nekako vanze- 
maljski i srodan nadrealizmu. 


mI 


Francis Bacon (r. 1909) 


46. Studija za portret na krevetu za 
sklapanje 


Ulje na platnu, 197x146 cm. 1963. London, Tate 
Gallery. 


Rođen u Dublinu, Bacon je uglavnom samouki 
umjetnik koji se u potpunosti posvetio slikarstvu 
pred kraj Drugog svjetskog rata. Trideset godina 
kasnije, veličanstvene retrospektivne izložbe u 
Parizu i New Yorku otkrile su puni opseg njegova 
djela i veličinu njegove ličnosti. Riječima Anne 
Seymour, Tate Gallery: »Bacon je nesumnjivo 
vodeći preporoditelj portreta današnjice. On je 
vratio portretu status što ga je imao kod Rem- 
brandta. On to postiže bez službenog blagoslova 
i prelazi granice dokumentarnog«. Baconu je por- 
tret postao najambiciozniji mogući siže u slikar- 
stvu, koji nadomješta glavne teme prošlosti: sce- 
ne iz mitologije, povijesti i Bibliju. Bacon je ve- 
ćinu svojih tema prvi put prikazao na platnu kon- 
cem pedesetih godina. Sve su one naslikane eks- 
presionističkom neposrednošću te odražavaju 
Baconovu egzistencijalnu svijest o izoliranosti 
Pojedinca u teškim prilikama. U Studiji za por- 
tret na krevetu za skapanje figura je napravljena 
od raskidana mesa te je zarobljena u prozirnoj 
kutiji, i okružena spiralom bijelog stola ili ograde. 
Figura nije samo izolirana; ona je i ponižena zato 
što je na ogled. To je bespomoćna žrtva. Donji 


dio platna je gol, a njegova oporost još je više 
naglašena mrljama boje što su na nju štrcnule 
poput krvi. 


Nigel Henderson (r. 1917) 


47. Glava čovjeka 


Kolaž, 158 X 120 cm. 1956. London, Tate Gallery. 


Površina ovog snažnog i zlokobnog lika načinjena 
je od komadića fotografija nebitnih i međusobno 
nepovezanih tekstura. Ni jedan jedini dio te mon- 
taže nije »lokalan« u odnosu na teksturu — čak ni 
oči. Hendersonov na zločinca nalik izum sličan 
je, u svom efektu i tehnici, fotomontažama ber- 
linskog dadaiste Johna Heartfielda. Internaciona- 
lizam ovog djela naglašen je i sličnošću između 
njegove površine i art brut površina Jeana Dubu- 
ffeta (slika 41). Potonji je pobudio oduševljenje 
tzv. Nezavisne skupine (Independent Group), za- 
tvorenog kruga londonskih intelektualaca i umjet- 
nika, čiji je Nigel Henderson bio aktivan član 
početkom pedesetih godina. Grupa je dala inte- 
lektualnu podlogu za pojavu pop-arta. Značajno 
je da je Henderson upotrijebio fotografiju, medij 
Koji je kasnije značajno doprinio pop-artu i foto- 
realizmu. 


am 


Robert Rauschenberg (r. 1925) 
48. Aimanah 


Sitotisak i ulje na platnu, 240 X 150 cm. 1962. Lon- 
don, Tate Gallery. 


Rauschenberg mnogo duguje apstrakinom eks- 
presionizmu, a to vrijedi i za njegova prijatelja 
Jaspera Johnsa (slika 49) s kojim je dijelio atelje 
u New Yorku. On je poznat po inovacijama što 
je ih unio u dva procesa — po »Combine« sli- 
karstvu, što je njegov izum, te po serigrafiranju 
likova neposredno na sliku. U svojim »Combines« 
on je otišao dalje od kolaža uključujući cijele i 
zasebne predmete kao dio djela. Svrha toga je 
prodiranje na gledaočev vlastiti prostor, unošenje 
»bičnih predmeta kako bi se premostio jaz između 
umjetnosti i života. Almanah koristi serigrafirane 
fotografske likove u istu svrhu. Televizija i časo- 
pisi su samo dva medija, među mnogima, u ko- 
jima se predodžbe pojava koje su vremenski i 
prostorno vrlo odvojene ispremiješavaju radi sva- 
kodnevne potrošnje. Almanah možemo motriti 
kao, na primjer, novine. 


IT 


Jasper Johns (r. 1930) 
49. Nula kroz devet 


Ulje na platnu, 135 X 104 cm. 1961. London, Tate 
Gallery. 


U američkoj umjetnosti Jasper Johns i Robert 
Rauschenberg predstavljaju sponu između aps- 
traktnog ekspresionizma i pop-arta. Pet godina, 
sve do 1960., dijelili su isti atelje, te mogli jedan 
drugoga kritizirati, iako se njihovo djelo posve 
razlikuje. Johnsove teme uključuju zastave, mete 
(poput onih što ih je koristio Nolan u posve dru- 
gačije svrhe) i brojeve. Sve su mu te teme davale 
predodređene kompozicije, kao što je to kasnije 
bio slučaj s bocama coca-cole kod Warhola. S 
tako ograničenim sižeom i kompozicijom, Johns 
je sebi dao punu slobodu s bojom. Njegovo ma- 
nipuliranje bojom je vjerojatno najbogatije i naj- 
sočnije u umjetnosti uopće od 1945. Tema Nule 
kroz devet jesu brojke od 0 do 9, superponirane 
jedna na drugu. Ispod boje, brojke izgledaju kao 
da su slikane po šabloni, ali kretanje kista daje 
linijama tempo i snagu. Oblici su puni i zaobljeni. 
Ovo je velikodušna i sretna slika. 


a 


Helen Frankenthaler (r. 1928) 
50. Planine i more 


Ulje na platnu, 218x296 cm. 1952. New York, 
zbirka umjetnice (posuđena National Gallery of 
Art, Washington, D. C.). 


Slijedeći primjer Jacksona Pollocka Helen Frank- 
enthaler je crtala bojom neposredno na neobra- 
đeno platno, postavljeno na pod a ne čavlićima 
pričvršćeno na zid. Poput Sama Francisa (slika 
51), ona je dozvoljavala boji da živi svojim živo- 
tom, tako da je kapima i mrljama dopušteno da 
ostanu na slici u svoj svojoj neposrednosti i ot- 
vorenosti. Također poput Francisa, ostavljala je 
velike površine golog platna kako bi svojim bo- 
jama dala prostora da »dišu« i šire se. Delikatni 
kolorit i tekstura boje na slici Planine i more pred- 
stavljali su otkriće za umjetnike Kennetha No- 
landa i Morrisa Louisa kod su vidjeli to djelo 
1953. Noland je za njega rekao: »Ona nam je 
pokazala kako da mislimo o boji i kako da je 
upotrebljavamo«, a Louis: »Ona je bila most iz- 
među Pollocka i onoga što je bilo moguće«. 

Sam Francis (r. 1923) 
51. Around the Blues 


Ulje i akrilna boja, 270x480 cm. 1957. i 1962. 
London, Tate Gallery. 


Poput mnogih američkih umjetnika Sam Francis 
je diplomirao prije negoli je sazreo kao slikar. 
1950. je magistrirao iz povijesti umjetnosti na 
University of California. Around the Blues pred- 
stavlja dobar primjer njegova zrelog stila. To je 
još uvijek akciono slikarstvo ali lirske prirode. 
Nakupine boje nastavaju polje platna te se svo- 
jom slobodnom strukturom doimaju gotovo bio- 
loški, poput stanica. 


Jules Olitski (r. 1922) 
52. High A Yellow 


Sintetski polimer na platnu, 225x380 cm. New 
York. Whitney Museum of American Art (poklon 
društva »Friends of the Whitney Museum«). 


Olitski je rođen u Rusiji ali je kao dijete došao 
u Sjedinjene države. Olitski — kojeg često stav- 
ljaju u istu skupinu s Nolandom i Stellom — je 
jedan od njujorških umjetnika koji je šezdesetih 
godina prigovorio preblagoj automatskoj gesti 
apstraktnog ekspresionizma te predložio strogu 
i samozatajnu alternativu. Olitskijeva vrsta »mini- 
malizma« značila je prikazivanje površine boje 
radi nje same. On je postupno smanjivao crtani 
Kompozicioni događaj u svom djelu te isključio 
sve skupturalne ili taktilne poticaje s platna, povr- 
šinu kojeg je od 1965. nadalje prekrivao štrcanom 
bojom. Konačni efekt je često doslovno nebulo- 
zan tako da Olitski često priznaje doslovno po- 
stojanje površine s nekoliko širokih poteza boje 
na rubu polja boje. 

Morris Louis (1912—1962) 


53. Vav 


Akrilna boja na platnu, 259 Xx 360 cm. 1960. Lon- 
don, Tate Gallery. 


U povijesti suvremenog slikarstva stil i izgled 
slika vošingtonskog umjetnika Morrisa Louisa pri- 
padaju kasnijem stadiju u odnosu na djelo Jack- 
sona Pollocka, iako su oba umjetnika rođena iste 
godine. Louis je slikarski sazreo tek sredinom 
pedesetih godina, i djela što su ga proslavila stvo- 
rena su u godinama između Pollockove smrti 
1956. godine i umjetnikove smrti 1962. Louis u 
stvari duguje smjer kojim je pošao jednoj slici 
Pollockove sljedbenice Helen Frankenthaler. 1953. 
on je s Kennethom Nolandom posjetio New York 
te tu vidio Planine i more (slika 50), što ju je 
Helen Frankenthaler naslikala godinu dana ra- 
nije. Louis je otišao dalje, nastojeći usavršiti je- 
zik mrljanja svojih platna višestrukim slojevima 
tekuće boje, prozirnim filmovima koji ne ostav- 
ljaju osjećaj površine boje. Tekstura platna os- 
taje čitava. lako su apstraktne, Louisove »kopre- 
naste« slike nalikuju na goleme, uzvišene vodo- 
pade. 


am 


Frank Stella (r. 1935) 


54. Sinjerli Variation 1 


Fluorescentna akrilna boja na platnu, promjer 
300 cm. 1968. New York, zbirka obitelji Harryja 
N. Abramsa. 


Ova okrugla slika predstavlja praktički maniri- 
stičku varijaciju na prvobitne principe Stellinih 
ranih djela. Njegove kompozicije u ciklusu crnih 
platna iz 1958/59. sastojale su se samo iz pruga, 
paralelnih s rubom okvira. One su odražavale 
strukturu i napetost okvira za rastezanje platna 
te su bile »nepovezane« (non-relational), slično 
trakama boje u Nolandovim na mete nalik slikama 
istog datuma (vidi sliku 55). Kada je, mnogo kas- 
nije, Stella usvojio okrugli format za svoj ciklus 
»protraction«, kojeg je Sinjerli Variation 1 dobar 
primjer, njegove su namjere bile daleko manje 
stroge. Ovdje je međuigra traka boje i oblika 
okvira za natezanje manje ozbiljna, ali sjajna 
boja »Day-Glo« posjeduje vlastitu snagu. Čitav 
efekt više nego slučajno upućuje na stil dizajna 
Art Deco ili Odeon tridesetih godina, a nostalgič- 
na sjećanja na to bila su već 1968. postala kliše 
likovne umjetnosti. 


am 


Kenneth Noland (r. 1924) 
55. Poklon 


Akrilna boja na platnu, 180x180 cm. 1962. Lon- 
don, Tate Gallery. 


Noland je studirao na koledžu Black Mountain, 
u saveznoj državi Sjeverna Karolina, a profesor 
mu je bio Josef Albers, sljedbenik i kasnije jedan 
od majstora slavne predratne njemačke škole za 
gradnju i umjetničko oblikovanje Bauhaus. Al- 
bers, koji je bio izuzetno utjecajan nastavnik, 
posvetio je svoj život proučavanju boje. Sve sli- 
ke iz njegova ciklusa Homage to the Square 
(počast kvadratu) koriste kvadrate, jedan unu- 
tar drugog, kao jednostavnu kompozicionu kon- 
strukciju. Koncentrične kružnice Poklona vjero- 
jatno nešto duguju Albersu ali, ako je tome tako, 
to je i granica njihove veze s Evropom. Centrali- 
zirana kompozicije »mete« pokazuje potpuno 
američku želju za izbjegavanjem asimetrične rav- 
noteže što se tokom stoljeća usavršavala u Ev- 
ropi. Nolandov rafinirani kromatski osjećaj raz- 
vio se iz maestoznih kolorističkih polja Newmana 
i Rothka. Njegova tehnika neposrednog mrljanja 
potječe od Pollocka. 

Ellsworth Kelly (r. 1923) 
56. Plavo zeleno crveno | 


Ulje na platnu, 270x305 cm. 1965. Amsterdam, 
Stedelijk Museum. 


lako je njujorški slikar, Kelly je proveo mnoge 
godine učenja u Parizu, gdje je studirao na Ecole 
des Beaux Arts. Njegova svijetla, jasna polja boje 
napetih granica često odražavaju rad Matissea. 
Kellyjev »Amerikanizam« leži u »posvemašnjoj« 
(all-over) kvaliteti njegovih slika postignutoj rav- 
nomjernim zasićenjem boja usporedo s naglaše- 
nom dvodimenzionalnošću. Ta plošnost je tako- 
đer rezultat ambivalentna odnosa između figure 
i podloge što ga Kelly stvara u svojim kompozici- 
jama. Budući da svaka boja može biti ili figura 
ili podloga, promatrač ne može sa sigurnošću 
osjetiti prostor na slici. 


Robyn Denny (r. 1930) 


57. Baby is Three 


Emulzija na platnu, 210x360 cm. 1960. London, 
Tate Gallery. 


Na tradicionalnu simetriju triptiha Denny je polo- 
žio sinkopirani ritam boja i pravokutnika. On je 
vođa generacije »hard edge« slikara koji su se 
opirali gesturalnoj izražajnosti u postojećoj ame- 
ričkoj i britanskoj umjetnosti. Mlađi umjetnici po- 
put Dennyja nisu shvaćali zašto bi se apstrakcija 
morala zasnivati na pejzažnim doživljajima već 
su crpli inspiraciju iz kompliciranih vizuelnih raz- 
mjena što karakteriziraju suvremeno društvo. Ur- 
bani život traži stalnu interpretaciju vizuelnih zna- 
kova i simbola kao i poznavanje sistema pravila 
što se stalno prilagođavaju. Šezdesetih godina 
ta su pravila izgledala kao pravila igara kao i pra- 
vila umjetnosti no redoslijed toga također treba 
mijenjati kako se okolnosti mijenjaju. 


Richard Smith (r. 1931) 


58. Panatella 


Ulje na platnu, 225x300 cm. 1961. London, Tate 
Gallery. 


Richard Smith je odrastao s »pop« generacijom 
u Engleskoj, ali ga je koncem pedesetih godina 
impresionirala američka apstrakcija, naročito ona 
njena podvrsta koju karakteriziraju koloristička 
polja. Njegovo djelo je mješavina obiju tradicija. 
Ono je apstraktno, ali njegovi oblici potječu iz 
svijeta ekonomske propagande i ambalaže. Tako 
se na primjer naslov Panatelia odnosi na naziv 
jedne vrste cigara. U katalogu galerije White- 
chapel in 1966. Smith je napisao: »Kutija od lje- 
penke je stalna tema u današnjoj civilizaciji, tr- 
govine su pune kutija i vidite ih prije negoli vi- 
dite robu... Nastojao sam se približiti senzibil- 
nosti, gotovo ethosu, predmeta i tema u svako- 
dnevnom životu .. .« 


John Hoyland (r. 1931) 


59. 17. 3. 69 


Akrilna boja na platnu, 445x360 cm. 1969. Lon- 
don, Tate Gallery. 


Ovo djelo pokazuje koliko Hoyland uživa, u ve- 
likom mjerilu, u svojstvima kolora i boje. Dva 
velika pravokutnika crvenog, boje koja optički 
»napreduje« više od bilo koje druge, »zadržana« 
su okolnim teksturalnim značenjem. Debelo na- 
nijete neprozirne površine _ nalik na zgrušano 
vrhnje u suprotnosti su s bojom koja je tako tan- 
ka, u gornjem dijelu slike, da se jednostavno 
upila u platno. Trake zelene boje izjednačene su 
s intenzitetom crvenih polja. U ovoj slici nema 
ničeg narativnog niti asocijativnog — to je čista 
apstrakcija. Hoylandove boje i teksturalni interes 
pokazuju da on slijedi evropsku tradiciju Matissea 
i de Staela. 


Bernard Cohen (r. 1933) 
60. Plava točka 


Akrilna boja na platnu, 240x330 cm. 1966. Lon- 
don, Tate Gallery. 


Ova je slika bila prva u četverogodišnjem cik- 
lusu djela u kojima je umjetnik odlučio otkriti, 
na površini svakog djela, postupni proces kojim 
je do njega došao. U Plavoj točki on je počeo 
tako da je na platnu naslikao plavi disk a zatim 
ga prekrio slojem djelomično prozirne bijele boje 
koja se proteže čitavim platnom. Zatim je uz prvu 
točku postavljena druga, koja ne mora biti plave 
boje, slijedeći liniju kružnice. Cohen je tako išao 
dalje, naizmjence slikajući kolorirane diskove i 
slojeve bijele boje, sve dok kružnica nije bila 
potpuna. Posljednja boja na površini djela je pla- 
vi disk koji sada ima nešto poput repa repatice 
napravljenog od boja što doslovce uzmiču u du- 
binu. Cohen je na taj način naglasio važnost pro- 
cesa kao valera u stvaranju slike, kao i umjet- 
nikov šamanistički obred ili postupak. 

John Walker (r. 1939) 


61. Studija 


Akrilna boja na platnu, 220x305 cm. 1965. Lon- 
don, Tate Gallery. 


Evropski umjetnici sredinom šezdesetih godina 
nisu mogli izbjeći dojmu i utjecaju što je na njih 
izvršilo petnaest godina snažnog američkog sli- 
karstva. Međutim, Evropljani imaju dara za finoću 
odnosa te za poetske ili čak i metafizičke asoci- 
jacije. John Walker je engleski umjetnik koji je 
uspio projicirati taj duh u obliku koji je čitak s 
obje strane Atlantika. U Studiji on koristi iluzio- 
nistička sredstva: na rasteru tamnih linija pos- 
tavljene su dvije nazupčane forme — posebni 
komadi platna prilijepljeni poput kolaža na glav- 
no platno; međutim, presavijena mjesta central- 
nih formi naslikana su trompe Foeilom. Na taj na- 
čin udaljenost s koje gledamo platno utječe na 
našu predodžbu. lako su prividno apstraktne, na 
centralne forme kao da djeluje svjetlo. To bi mo- 
gli biti fragmenti što su preostali nakon nekog 
sudara u tišini svemira. 

Michael Kidner (r. 1917) 


62. Reljef: plavo, zeleno, ljubičasto i 
smeđe 


Akrilna boja na platnu, 140x185 cm. 1966/67. 
London, Peter Stuyvesant Foundation. 


Šezdesetih godina mnogi su slikari, opirući se 
herojskoj generaciji američkih gesturalista, pri- 
bjegli jasno kontroliranim formama. Njihov je 
stav bio »hladan«. Kidner je proizveo najsuptil- 
nije i najelegantnije kolorističke slike u Britaniji 
tokom tog desetljeća. U svoje djelo on je unio 
um oblikovan širokim poznavanjem evropske tra- 
dicije ne samo u pogledu boje već i gestaltovskog 
opažaja, koji je duboko zanimao npr. Cezannea, 
te konstruktivizma. Ovdje on oblikuje platno tako 
da ono reljefno leluja u kontrapunktu s lirskim 
ritmom njegovih boja. Na takav se način optička 
svojstva napredovanja i uzmicanja boje lagano 
miješaju sa stvarnim prostornim kretanjem povr- 
šine platna. 

Barrie Cook (r. 1929) 


63. Slika 


Akrilna boja na platnu, 240 x 300 cm. 1970. Lon- 
don, Tate Gallery. 


Već 1970. godine među kritičarima i umjetnicima 
prevladao je osjećaj da je sa slikarstvom na plat- 
nu — naročito apstraktnim slikarstvom — gotovo. 
Sve se više širilo mišljenje da je sve već učinjeno 
i da je ortodoksni umjetnik suvišna osoba. Barrie 
Cook je jedan od razmjerno male skupine umjet- 
nika koji su i dalje stvarali apstraktne slike ne- 
sumnjive snage i značenja. Rođen u Birming- 
hamu, učio se crtajući i slikajući akvarele kanala 
i industrijskih prizora Srednje Engleske. Njegova 
zrela djela povezuju američku apstraktno-eks- 
presionistučku tradiciju neposrednog nanošenja i 
velikog formata s engleskim smislom za boju. 
Cook je kolorist. Već deset godina boja u umjet- 
nosti značila je svjetla, čista koloristička polja, 
često u »day-glo« boji, ali ih je Cook nadomjestio 
crno-zelenim, crno-žutim, tamno crvenim te flu- 
entnim rasponom toplih i sivih tonova koji su bili 
dosljedni njegovu doživljaju stvarne okoline. On 
je također dokazao da u slikarstvu još uvijek 
ima mjesta za virtuoznost te je razradio tehniku 
slikanja s motornom štrcaljkom izvanredne pre- 
ciznosti. Njegova djela iz 1970. i kasnijih godina 
meditativna su sredstva: ona blago zbunjuju oko 


promatrača i dovode um u stanje mira nalik na 
trans. 


Bridget Riley (r. 1931) 


64. Kasno jutro 


PVA emulzija na platnu, 225x355 cm. 1967/68. 
London, Tate Gallery. 


Prethodno poznata kao crno-bijela »op« umjet- 
nica, Bridget Riley je uvela čiste boje u svoje 
slikarstvo 1966. godine. Njen povratak boji bio je 
logičan budući da njena umjetnost prvobitno pro- 
izlazi iz djela Georgesa Seurata, velikog post-im- 
presioniste. Oko deset godina prije Kasnog jutra 
Bridget Riley se bavila meditativnim prijevodima 
Seuratovih djela kao elementom svog vlastitog 
programa izučavanja. Kao i na njenim prijašnjim 
crnobijelim slikama, u ovom djelu ima mnogo op- 
tičke aktivnosti. U očima promatrača linije nisu 
mirne već emitiraju nemirne uzorke svjetla koji 
se stalno mijenjaju. Sistem ljudskog opažaja tra- 
ži stacionarne slike te pribjegava i najmanjim is- 
prikama da ih uspostavi, kao što i naš sistem nas- 
toji »vidjeti« riješene i potpune oblike čak i tamo 
gdje oni ne postoje. Kasno jutro je lirskije od 
prijašnjih crnobijelih djela, ali slika još uvijek 
osujećuje nastojanja normalnih mehanizama per- 
cepcije. U ovom djelu Bridget Riley koristi kolo- 
rističku sekvencu crveno, zeleno, bijelo, plavo, 
crveno, bijelo. Umjetnik takve sisteme planira u 
studijama, a izvode ga više-manje mehanički po- 
moćnici. To je praksa koja nas podsjeća na re- 


nesansnu tradiciju. 


Bridget Riley (r. 1931) 


65. Pad 


Emulzija na lesonitu, 140 X 140 cm. 1963. London, 
Tate Gallery. 


Kao i u svim svojim slikama, i u Padu Bridget 
Riley koristi jednostavan sistem. Ovdje je valo- 
vita linija jedinica koja se ponavlja 240 puta. Kao 
i u njenu cjelokupnom djelu, cjelina je veća i ne- 
zamislivo drugačija od zbira dijelova. Oko pro- 
matrača prisiljeno je da nemirno motri sliku, ali 
se slika opire potrazi za odmorištem, stabilnim 
uzorkom ili Gestaltom. Stalno kretanje oka i uvi- 
jek prisutno treperenje »after-images« daju ovom 
djelu krhku energiju i objašnjavaju njegov elek- 
trični naboj. 


R. B. Kitaj (r. 1932) 


66. (lijevo) Bez naslova (naslovna 
strana za »The Times Literary 
Supplement«) 


El 


Olovka i kolaž, 31xX26 cm. 1963. Umjetnikova 
zbirka. 


El 


(desno) Žena koja sjedi 
Olovka, 48 X 35 cm. 1958. Umjetnikova zbirka. 


R. B. Kitaj je američki umjetnik čija djela nala- 
zimo u većini antologija britanskog pop-arta. On 
je bio »zreli« student na Royal College of Art gdje 
je snažno utjecao na mlađe studente, uključujući 
Davida Hockneya. Kitajev stil crtanja činio se 
značajnim kad se pojavio svojom prvom samo- 
stalnom izložbom u Marlborough Gallery, London, 
1963. godine. Bio je i tradicionalan i nov. Njegovo 
shvaćanje chiaroscura bilo je rembrantovsko, a 
to isto vrijedi i za osjetljivost i empatiju njegova 
reagiranja na model. Usprkos tome, Kitajevi zna- 
kovi olovkom nalikovali su na črčkaranje. Oni 
nisu bili akademski ograničeni već su postojali 
zahvaljujući vlastitim vrijednostima, očito u skla- 
du s tradicijom poslijeratne američke umjetnosti. 


Roy Lichtenstein (r. 1923) 


67. Whaam! 


Akrilna boja, 170x400 cm. 19638. London, Tate 
Gallery. 


Ovo je jedna od mnogih ratnih slika što ih je 
umjetnik stvorio 1962/63., kad je namjerno birao 
emocionalne i nabijene teme koje su bile u iro- 
ničnoj suprotnosti s njegovim upravljanim i pro- 
mišljenim slikarskim tehnikama. »Samo crtanje 
stripova obično se sastoji od vrlo nabijene teme 
izvedene standardnim, očitim i zasebnim tehni- 
kama«, rekao je jednom. Naravno, stripovi su sit- 
ni, dok je Whaam! epskih razmjera. S tim u vezi 
Lichtenstein je pisao galeriji Tate: »Sjećam se 
kako me zaokupljala misao da naslikam dvije 
gotovo zasebne slike na kojima se jedva nago- 
vještava kompozicijska veza, svaku s nešto po- 
sebnim stilskim karakterom. Naravno, šaljiva veza 
postoji u tome što jedan pano puca u drugi.« 
Whaami! je klasično dobro sastavljen. 1963. Licht- 
enstein je proročki primijetio da se »Pop ko- 
risti... značenjemr', koje ne bi smjelo trajati, ka- 
ko bi skrenuo vašu pažnju sa svog formalnog 
sadržaja, mislim da će formalni iskaz u mom 
djelu s vremenom postati jasan.« 


mI 


Richard Anuszkiewicz (r. 1930) 


68. Iridescencija 


Akrilna boja na platnu, 150x150 cm. 1965. 
Buffalo, New York. Albright-Knox Art Gallery (po- 
klon Seymoura H. Knoxa). 


Anuszkiewicz je najpoznatiji američki »op« um- 
jetnik. Studirao je na Yaleu kod Josefa Albersa. 
Anuszkiewicz je precizno opisao svoje metode 
kad je 1963. rekao: »Moj rad je eksperimentalne 
prirode te je usredotočen na istraživanje efekta 
komplementarnih boja punog intenziteta kad ih 
postavimo jednu uz drugu, te optičkih promjena 
što iz toga proističu. Također, izučavanje dina- 
mičkog efekta cjeline pod promjenljivim uvjetima 
svjetla, i efekta boje«. (Iz Dorothy Miller, Ameri- 
cans 1963, New York, Museum of Modern Art). 


Yves Klein (1928—1962) 
69. I. K. B. 79 


Boja na pamučnom platnu te podlozi od šper- 
ploče, 138x120 cm. Oko 1959. London, Tate 
Gallery. 


I.K.B. je kratica za »International Klein Blue«. 
Od 1957. Klein je izveo 194 slike ovim dubokim 
ultramarinom, tvari kojoj je Klein dao kozmički 
značaj. I.K.B. 69 pojeduje meku, baršunastu du- 
binu; Klein je fino naštrcao boju na pripremljenu 
teksturiranu površinu. Ova slika velike formalne 
ljepote izraz je određene mistične koncepcije i 
filozoiskog stava. Umjetnik, koji je pripadao teo- 
zofsko-mističnom udruženju »Rosicrucians«, vje- 
rovao je da njegovo plavilo utjelovljuje bit um- 
jetnosti te da, kad ga štrca na predmet ili nosač, 
automatski stvara umjetničko djelo. Kleinovo djelo 
spremnije su prihvatili izvan njegove rodne Fran- 
cuske, gdje je ono predstavljalo izazov koncep- 
cijski »tankom« slikarstvu Pariške škole. 


a 


James Rosenquist (r. 1932) 


70. Bez naslova (Kamion na Broome 
Streetu) 


Ulje na platnu, 180x180 cm. 1963. New York, 
Whitney Museum of American Art (poklon društva 
»Friends of the Whitney Museum«) 


Pedesetih godina Rosenquist je služio kruh sli- 
kanjem oglasnih ploča. Šezdesetih godina, kao 
njujorški »pop« umjetnik, prenio je likove velikog 
formata i grafički realizam oglasnih ploča, zajed- 
no s njihovom »snagom i zamahom«, na štafe- 
lajno slikarstvo. Proizvoljne podjele i konture na 
Rosenquistovim slikama podsjećaju na one što 
dijele goleme reklame na gradskim zidovima. 
Lawrence Alloway, kritičar i povjesničar te na- 
vodni tvorac naziva »pop-art«, pretpostavlja da 
su Rosenquistove proizvoljne linije nalik baš na 
granice između pojedinih saveznih država, što 
su ih divljini nametnuli graditelji nacije. Repro- 
dukcija ove slike doima se dramatski i snažno, 
ali to je još više naglašeno kod originala koji je 
vrlo velikih razmjera. Kao što ulične plohe za 
priljepljivanje reklamnih plakata predstavljaju ku- 
lise stanovnika grada, tako i sliku često »preki- 
daju« ljudi u galeriji što ispred nje prolaze. Pri 
tom oni doprinose njenoj snazi te se pridružuju 
njenoj dramatičnosti budući da izgledaju poput 


potencijalnih žrtava nesreće. am 


Victor Vasarely (r. 1908) 


71. Supernovae 


Ulje na platnu, 240x150 cm. 1959—61. London, 
Tate Gallery. 


Rođen i obrazovan u Mađarskoj, Vasarely živi u 
Francuskoj od 1930. godine. On se proslavio kao 
apstraktni umjetnik a tada postao, možda s Brid- 
get Riley, najpoznatiji »op« umjetnik svijeta. On 
je prodorno afirmirao univerzalnost apstraktnih 
oblika koje je nazvao »vrstom univerzalnog fol- 
klora jezik kojega neposredno prihvaćaju visoko 
razvijene tehnike urbane konstrukcije«. Superno- 
vae je dominirajuće, magistralno djelo pažljiva 
simetrija kojeg navodi promatrača da u mislima 
iščekuje riješeno oblikovanje, a istovremeno ga 
zbunjuje. Djelo sadrži nekoliko progresija: crno 
u bijelo u dvjema velikim gornjim površinama; 
kvadrat u romboid i natrag u kvadrat neposredno 
ispod toga; male tamne kružnice u velike tamne 
kružnice u donjem dijelu, što tvori progresiju iz 
bijelog u crno koje dopunjuje gornji dio. Čitavu 
sliku karakteriziraju naglašeni ritmovi na rešet- 
kastoj matrici koja je sama po sebi ritmička. Up- 
ravo ta nemirna aktivnost i pokret, zatvoreni u 
jasno i čvrsto oblikovan simetrični tlocrt, čine 


Supernovae velikim djelom. 
aa 


Jeffrey Steele (r. 1931) 
72. Lavolta 


Ulje na platnu, 140x140 _ cm. 1965. Škotska, 
University of Stirling (ukradeno). 


Jeffrey Steele (r. 1931) 


73. Ignis Fatuus 


Ulje na platnu, 50xX 38 cm. 1965. Zbirka Rory 
McEwen. 


Jeffrey Steele rođen je u južnom Walesu. Njegove 
crnobijele »op« slike početkom i sredinom šez- 
desetih godina pokazuju koliko su ga privlačile 
matematska konstrukcija i progresija. Njegovi su 
sistemi generativni: oni ilustriraju princip rasta 
te odaju energiju i vitalnost. Steelove forme su 
organske, poput njihovih matematskih ili kiber- 
netskih konotacija: nagib na slici Ignis fatuus i 
mnogim drugim djelima odnosi se na nagib osi 
same Zemlje, nagib što stvara toliko uvjeta života 
kakvog danas poznajemo. Ignis fatuus znači »va- 
tra budale«; to je naslov koji, među ostalim, skre- 
će pažnju na svjetlo što ga zrači ovo i sva druga 
Steeleova djela. Slika Lavolta je puna energije — 
njeno svjetlo nalikuje na ognjeno kolo ili svjetlo 
kovitlava svemirskog tijela. 


a 


Andy Warhol (r. 1930) 
74. Marilyn Monroe 


Sitotisak na papiru, 90xX 90 cm. 1967. New York, 
Leo Castelli. 


Lice Merilyn Monroe, superzvijezde koja je po- 
činila samoubojstvo, je isto toliko proizvod ili re- 
klamni »štos« koliko i red zelenih boca coca-cole. 
Kao i uvijek, Warhol djeluje poput neutralnog pri- 
jenosnika iako je ovdje naglasio ispraznu artifi- 
cijelnost maske. 


Andy Warhol (r. 1930) 


75. Zelene boce coca-cole 


Ulje na platnu, 207x144 cm. 1962. New York, 
Whitney Museum of American Art (poklon društva 
»Friends of the Whitney Museum«) 


Pedesetih godina Warhol je bio uspješan njujor- 
ški grafički dizajner. Počeo je slikati 1960. te je 
ubrzo usvojio, kao vlastite likovne elemente, naj- 
svakodnevnije vizuelne_ fenomene suvremenog 
američkog društva: naslagane limenke juha, re- 
dove boca coca-cole, višestruke fotografije slav- 
nih ličnosti kao što su Jackie Kennedy i Elizabeth 
Taylor te najslavnijeg umjetničkog djela na svi- 
jetu, »Mona Lize«, i banalne šare zidnih tapeta. 
Najčešće koristi tehniku fotografskog sitotiska,. 
reproduktivni proces koji paradoksalno pruža 
mnogo prostora za »slučaj« ili individualnu vari- 
jaciju, a tu činjenicu Warhol dosljedno koristi sa 
svom senzitivnošću tradicionalne »belle peinture«. 
lako Warhol naziva svoj atelje tvornicom, sve nje- 
gove slike doimaju se poput divnih rukotvorina. 
U strukturalnom smislu, Warholov figurativni re- 
pertoar_ također odražava američku pretežno 
skupturalnu preokupaciju šezdesetih godina, kao 
što je istakao Richard Morphet (katalog Warho- 
love izložbe u Tate Gallery 1971.). Neposredno i 
geometrijsko uređivanje gotovih jedinica zaoku- 
pilo je »minimalističke« kipare poput Carla An- 


drea, čija je skulptura od opeka iz 1966. izazvala 
buru u britanskoj štampi početkom 1976. godine. 


Tom Wesselmann (r. 1931) 


76. Veliki američki akt br. 95 


Ulje na platnu, 75X90 cm. 1967. Njemačka, pri- 
vatna zbirka. Susretljivošću Sidney Janis Gallery, 
New York. 


Ovo je jedan iz ciklusa Wesselmannovih aktova 
istog naslova. Aktovi su često prikazani u »all- 
-American« higijenskom miljeu — kupaonici. Zid- 
ne pločice i ručnici čest su pribor te ih je, sve 
dok mu djela nisu postala prevelika, Wesselmann 
kolažirao kao stvarne predmete. Žene što ih on 
slika seksualno su posve »oslobođene« po ev- 
ropskim mjerilima, iako ne potpuno, kao što to 
pokazuje »sjena« grudnjaka i gaćica na ovom 
primjeru. Poput Ramosa (slika 77) Wesselmann 
ističe stidne dlake i erotski i iz formalnih razloga. 
Dvdje tonalni kontrast s bojom puti jasnije ocrtava 
nogu. lako su njegove teme potpuno američke, 
\Wesselmannov jasni, ekonomični način rada je 
po porijeklu francuski, te mnogo duguje Matisseu 
u pogledu elegatnog rasporeda boja, te Modigli- 
aniju u pogledu crteža figure. Kontrast cijeća, 
tkanina i ljudske puti je također tipično francuski, 
te nas preko Matissea vraća sve do Ingresa, jed- 
nog od najvećih francuskih erotskih umjetnika. 


am 


Mel Ramos (r. 1935) 


77. Kod Modiglianija dobiješ više 
salame 
(You get more salami with 
Modigliani) 


Ulje na platnu, 70X110_ cm. 1974. New York, 
Louis K. Meisel Gallery. 


Ramos je američki »pop« umjetnik. Njegov cen- 
tralni i gotovo isključivi siže su zgodne gole dje- 
vojke kakve se pojavljuju na stranama tzv. »soft- 
-porn« časopisa, i to od 1964. kad se pojavio sa 
svojim ciklusom Peek-a-boo (igra skrivača). Ovo 
djelo pripada njegovu najnovijem ciklusu, zapo- 
četom 1972., kojeg Ramos naziva svojim »pozdra- 
vom povijesti umjetnosti«. U nizu slika Ramos je 
posudio dobro poznate likove prijašnjih majstora 
te ih preveo na drski stil suvremenih »seksistič- 
kih« fotografija što iskorištavaju žensko tijelo. 
Time je također uzeo na znanje činjenicu da i 
sama umjetnička publicistika postiže veliki ko- 
mercijalni uspjeh masovnim tiskanjem izdanja s 
reprodukcijama slika — kao što je, na primjer, i 
ova knjiga. 


I 


Robert Indiana (r. 1928) 
78. Američki san | 


Ulje na platnu, 180x150 cm. 1961. New York, 
Museum of Modern Art (Larry Aldrich Foundation 
Fund) 


Robert Indiana je definirao pop-art kao »... ame- 
rički san, optimistički, velikodušan i naivan...«, 
a njegove teme su »...stvari poput coca-cole, 


sladoleda, veliki 'hamburgeri' i natpisi 'jedi ovo 
ili ono'«. U ovom djelu on karakteristično izražava 
američki san jezikom automata za zabavu: zvjez- 
dama, slovima ispisanima pomoću šablone, le- 
gendama i uputama kao što su TILT (nagni) i 
TAKE ALL (uzmi sve). Sve je jasno i čitko, iako 
ne na starinski, sekvencijalni način. U stvari, In- 
diana je jedan od rijetkih pop umjetnika koji pri- 
hvaćaju taj naziv. »Pop može biti prostački gla- 
san skroz, ali i samo izvana. Ja pripadam ovom 
drugom.« 


Peter Blake (r. 1932) 


79. Tetovirana žena 


Pero i tuš, kolaž na papiru. 80xX41_ cm. 1961. 
London, zbirka Gordona Housea. 


»Ono čime se bavim postaje narodna umjetnost«, 
rekao je jednom Peter Blake. Ova njegova slika 
povezuje mnoge elemente narodnog: tetoviranje, 
lunapark, svijet pop muzike i njenih junaka. Neki 
od potonjih — možda Rick Nelson Fabian — iz- 
blijedili su i nestali, kao i viktorijanske ilustracije 
i druge »znamenitosti« što ih Blake toliko voli. 


Claes Oldenburg (r. 1929) 


80. (gore) Zgrada u obliku engleskog 
produžnog utikača 
a 


Olovka, 56X 75 cm. Toronto, zbirka gđe James 
Fleck. 


(dolje) Prijedlog spomenika za Karlaplan, Stock- 


holm: obrtna krilata matica a 


Fotogravira iz crteža olovkom, 30 xX40 cm. 1966. 
New York, umjetnikova zbirka. 


Claes Oldenburg (r. 1929) 


81. (gore) Prijedlog divovskog 
spomenika: Ventilator umjesto 


Kipa slobode naa 


Olovka, 65 X 100 cm. 1967. Basel, Kunstmuseum. 


(dolje) Projekt za zgradu policije 
koji koristi riječ POLICE : 
la 


Olovka, 56 X 75 cm. 1968. Aspen, Colorado, zbirka 
Johna i Kimiko Powers. 


»Spomenici su mi postali značajnom temom u 
proljeće 1965. Nakon što sam godinu dana proveo 
van New Yorka, putujući Evropom i Sjedinjenim 
državama, uselio sam se u novi atelje na Istočnoj 
14. ulici. Novi je atelje bio golem — protezao se 
duž čitavog bloka — i te razmjere, zajedno sa 
sjećanjima s putovanja, navele su me na pejzažno 
prikazivanje... Sinula mi je zamisao da stavim 
svoje omiljele predmete u pejzaž — kombinaci- 
jom razmjera mrtve prirode i pejzaža. Dodatkom 
ugođaja i korištenjem perspektive predmeti su se 
doimali 'golemim'.« 


(Claes Oldenburg u intervjuu s Paulom Carrollom, 
1968). 


Dva od reproduciranih crteža jesu prijedlozi za 
zgrade, a druga dva prijedlozi za divovske spo- 
menike. Takvi prijedlozi uvijek izviru iz Olden- 
burgovih vrlo individualnih reakcija na određena 
mjesta: u Londonu je stalno bio svjestan svojih 
koljena, koja su bila promrzla i boljela su ga. 
Osjetio je također i englesku opsesiju vodom iz, 
na primjer, mnogobrojnih reklama na kojima ljudi 
brišu nos. Takve su reakcije dovele do prijedloga 
divovskog spomenika na Temzi: golemog koljena 
te goleme kugle poput one u zahodskim kotli- 
ćima. U Švedskoj, svojoj rodnoj zemlji, Olden- 
burg je zamijetio da se na naslovnoj strani naj- 
važnijeg dnevnika, Svenska Dagbladet, redovno 
javljaju reklame za matice i vijke — zajedno s 
nekrolozima. Čitalac je u svemu tomu mogao 
»uživati« prije nego što počne čitati novosti na 
slijedećim stranama. Prema tome, spomen-vijak 
mu se činio vrlo primjerenim. 

Njegov nacrt zgrade policije neposredni je re- 
zultat doživljaja reklamnih poruka ispisanih go- 
lemim slovima što ih je imao prilike vidjeti u Los 
Angelesu. Njegova projektantska zamisao čini 
suvišnom svaku estetsku raspravu o tome kako 
bi zgrada trebala izgledati — sve bi zgrade tre- 
balo napraviti u obliku njihova imena. U istom 
intervjuu (koji je već gore citiran) Oldenberg ob- 
jašnjava religiozni značaj svakodnevnih pred- 
meta: 


»Mogao bi se napraviti čitav katalog tih predmeta, 
koji bi izgledao poput popisa božanstava ili stvari 


na koje se projicira naše suvremeno mitološko 
razmišljanje. Mi zaista dajemo religiozne emocije 
našim predmetima. Pogledajte kako su divno 
predmeti prikazani u reklamama nedjeljnih no- 
vina. Uzmimo, na primjer, te divne, detaljne crteže 
dasaka za glačanje, na kojima je prikazana i nji- 
hova unutrašnja konstrukcija; sve je to vrlo emo- 
cionalno. Na kraju krajeva, predmeti su predodž- 
be tijela što su ih stvorila ljudska bića, i puni 
su ljudskih emocija; to su predmeti obožavanja. 


Joe Tilson (r. 1928) 
82. (gore) Pozitiv: Che Guevara 


Sitotisak na akrilu i celuloza na drvenom reljefu, 
30 X 30 cm. Naklada 20 komada. 1968. Susretlji- 
vošću Marlborough Fine Art, London. 


Čini se da su komunikacije stvarna tema Tilso- 
nova djela. Ovaj lik Che Guevare mogao bi biti 
novinska fotografija ili slika prenijeta radiom. 
Značajno je da lice pripada drugom kontinentu. 
Lice Jurija Gagarina, što je također prikazano u 
istom ciklusu, Pozitivi, moglo bi biti prenijeto iz 
Moskve ili svemira. Tilsona obično smatraju bri- 
tanskim pop umjetnikom, ali je njegovo djelo po- 
vezano i s tradicijom »osnovnog oblikovanja« 
Bauhausa, slavne predratne njemačke škole, i s 
Konstruktivizmom. U ovom djelu simulirani po- 
zitiv i okvir dozvoljavaju frontalnu geometrijsku 
organizaciju. Šupljine okvira, pravilni otvori na 
rubu filma i granice okvira služe konstruktivnoj 
svrsi. 


II 


Patrick Caufield (r. 1936) 
82. (dolje) Zaručnički prsten 


Ulje na lesonitu, 120x120 cm. 1963. London, 
privatna zbirka. 


Dvanaest godina nakon Zaručničkog prstena je- 
dan je kritičar nazvao Caulfieldov svijet »egzotič- 
no mondenim«. Još od studentskih dana prove- 
denih na Royal College of Art u Londonu Caul- 
field je stalno zaokupljen svakidašnjom prirodom 
oblikovanja u bilo kojem ili svim vizuelnim polji- 
ma uključujući likovnu umjetnost kao i, neizbjež- 
no, ekonomsku propagandu i komercijalni dizajn. 
On je majstor izraza te može pružiti sve, od pse- 
udo-baroknog pročelja otmjenog hotela do foto- 
grafije u boji (što ju je sam naslikao) jezerskog 
pejzaža u Švicarskoj. Njegova novija djela su 
golemih razmjera, puna složenih događaja, ali 
njegove prve slike — uključujući i ovu — bile su 
tormalno neobično čvrste. One su bile hladne, 
beskompromisne i plastički žilave. Mrežasti »ugo- 
đaj« Zaručničkog prstena je istovremeno i slika 
oštrih rubova i srednjovjekovni štit te dijeli nje- 
govu ekonomičnost sredstava i neposrednu čit- 


I 


Peter Blake (r. 1932) 
83. Na balkonu 


Ulje na platnu, 120x100 cm. 1955—57. London, 
Tate Gallery. 


Ovo brižljivo slikano djelo — započeto dok je 
umjetnik još studirao na Royal College of Art — 
predstavlja jedan od prvih primjera korištenja li- 
Kovnih elemenata pop-arta u Engleskoj. Raspored 
likova doima se poput kolaža, ali je u stvari či- 
tava površina slikana rukom — ponegdje, kao u 
slučaju jednobojne »fotografije« Palače Bucking- 
ham, čak trompe l'oeil-om. Sve slike na ovoj slici 
ilustriraju njen naslov; sve su tretirane s ljubavlju, 
a mnoge posjeduju i intimno značenje za Blakea. 
Jedna od slika je portret Johna Mintona, Blakeova 
staratelja, koji je počinio samoubojstvo upravo 
dok je Blake slikao Na balkonu. Mrtva priroda 
u donjem lijevom kutu doima se poput citata iz 
Bratbyja koji je tada u Engleskoj bio na vrhuncu 
slave. Iznad toga nazire se Manetova verzija Bla- 
keove teme naslikana gotovo sto godina ranije. 
Blake je naslikao i sebe — što pomalo podsjeća 
na Alfreda Hitchocka — na ovoj slici: u naoča- 
lama dječaka što drži Manetovu sliku »odražava« 


se minijaturni autoportret. 


David Hockney (r. 1937) 
84. Gospodin i gospođa Clark i na 


Percy 


Liquitex na platnu, 210 xX 300 cm. 1970/71. London, 
Tate Gallery. 


»Pejzaži stranih zemalja, lijepi ljudi, ljubav, pro- 
paganda i važni događaji (u mom životu) ...« Tim 
riječima David Hockney opisuje svoju tematiku. 
Kao član mlade britanske pop generacije počet- 
kom šezdesetih godina Hockneya su isprva za- 
nimali usporedni modaliteti prikaza, ali u novije 
vrijeme koristi svoje razvijene, virtuozne tehnike 
kako bi prikazao teme bliske vlastitom životu. 
Ossie Clark, modni kreator i njegova žena Celia, 
kreator tkanina, pozirali su Hockneyu za ovo re- 
mekdjelo portretističkog izraza zato što su nje- 
govi prijatelji. Umjetnik je veći dio pasaža izveo 
na osnovi vlastitih fotografija, ali konačni efekt 
jasnoće zavisi o njegovu efikasnom pojednostav- 
ljenju sižea. Tako su, na primjer, mačka ili og- 
rada ekonomično »blokirani«. Haljina Celie Clark 
je rječit ali jednostavan oblik u dvije boje. Ovako 
dosjetljiv način prikaza Ossiejeove lijeve ruke 
moguć je jedino u dvadesetom stoljeću, iako se 
u njemu osjeća neznatni utjecaj Piccasa. Među- 
tim, Ossiejeova glava pripada talijanskoj rene- 
sansi. Njen istančani crtež, te ritam crta lica i 
kose doimaju se poput Botticcelijeva portreta. 


Tom Phillips (r. 1937) 


85. Klupe 


Akrilna boja na platnu, 120x273 cm (tri platna, 
svako po 120xX91 cm). 1970/71. London, Tate 
Gallery. 


Likovni repertoar Klupa potječe od osam običnih 
razglednica na kojima Phillips nalazi elemente 
duboka ljudskog i metafizičkog značaja. Slika se 
svodi na filozofsku meditaciju o prizorima na ko- 
jima su prikazani parkovi i klupe; u umjetnikovoj 
glavi potonje su čvrsto povezane s temom smrt- 
nosti. Izvodeći ovu sliku Phillips je izmislio ka- 
rakterističan i složen skup pravila kako bi utvrdio 
elemente koji bi inače zahtijevali odluke u vezi 
s ukusom, npr. količinu boje i širinu traka. On 
koristi aleatorne sisteme koji od Marcel Du- 
champa nadalje igraju istaknutu ulogu u povi- 
jesti moderne umjetnosti, i koji su karakteristični 
za mnoge suvremene muzičke kompozicije (za 
koje je Phillips također stručnjak). U neobjavlje- 
noj monografiji o Klupama umjetnik primijećuje: 
»To je molba protiv umiranja, naročito protiv pre- 
rane smrti duha što može pogoditi one koji nikad 
nisu imali prilike da dožive život mašte.« 

Richard Hamilton (r. 1922) 


86. Ona 


Ulje, celuloza i kolaž na panel-ploči, 120 x 80 cm. 
1958/61. London, Tate Gallery. 


Hamilton je jedan od prvih i najvećih britanskih 
pop umjetnika. Pripadao je maloj skupini london- 
skih intelektualaca koji su pedesetih godina ra- 
dikalno izmijenili mnoge kulturne aspekte umjet- 
nosti: stil, sadržaj, siže. Oni su zauvijek uništili 
klasne barijere u umjetnosti što su postojale iz- 
među tzv. intelektualnog i priprostog ukusa. Ona 
je značajno ispred svog vremena u pogledu skre- 
tanja pažnje, na tako istaknut način, na korište- 
nje ženskog lika u reklamama, na uvredu ženskog 
spola što je izazvala bijes pripadnica pokreta za 
oslobođenje žena deset godina kasnije. No, Ha- 
milton nije bio čak ni satiričan, kamoli ljutit. O 
tom je djelu napisao: »Čini se da... ova slika 
predstavlja zajedljiv komentar našeg društva. Do- 
duše, ja bih je radije smatrao traženjem za ep- 
skim u svakodnevnim predmetima i stavovima. 
Jedina ironija kojoj u toj slici ima mjesta jest 
ironija koja je dio repertoara ljudi što se bave 
ekonomskom propagandom«. Ovdje »svakodnev- 
ni predmeti« uključuju ne samo ženu već i toster/ 
/usisač prašine, te ono što Hamilton naziva »fri- 


židerom-rogom izobilja«. A] 
na 


Peter Phillips (r. 1939) 
87. 5X4/Monaco 


Olovka na papiru, 80 X 62 cm. 1975. Susretljivošću 
Waddington Galleries, London. 


Peter Phillips bio je jedan od skupine umjetnika, 
što su je kasnije nazvali »pop«-om, čiji se izu- 
zetni talent afirmirao u Londonu 1961. godine, 
dok su još studirali na Royal College of Art. Još 
od doba Prerafaelita, prije više od jednog stolje- 
ća, mladi umjetnici nisu izvršili takav utjecaj — 
posve revolucionaran — na svijet umjetnosti, i sa 
svojim novinama i s potpunim vladanjem tehni- 
kom. Phillips je ubrzo postao poznat po svojim 
agresivno samopouzdanim kompozicijama u ko- 
jima je energično uspostavio koegzistenciju među 
konfekcijskim likovima i ilustracijama iz raznih 
izvora. U to doba većina njegovih likovnih eleme- 
nata bili su ili erotske ili mehanicističke prirode. 
To je još uvijek bio slučaj 1975. godine, što se 
vidi na ovom foto-realističnom crtežu. 


IT 


Keith Arnatt (r. 1930) 


88. Nevidljiva rupa 


Fotografija (&50X 40 cm). 1968/69. Tintern, umjet- 
nikova zbirka, i London, Tate Gallery Archive. 


Arnatt razmišlja poput Renea Magrittea, što je 
prilično čudno za Britanca. Jednom je prikazao 
par čizama, s crvenim svjetlom na prstima jedne 
i zelenim svjetlom na prstima druge čizme, čime 
je na kopno doveo pomorske oznake za lijevu i 
desnu stranu broda. Jednom drugom prilikom za- 
kopao je dvoje ljudi do vrata u pijesak na plaži 
— lukobran zna izgledati poput ljudi na određe- 
nom svjetlu. Za ovo djelo Arnatt je iskopao rupu 
u tratini, spustio sloj trave na dno rupe a tada 
obložio strane zrcalima. Rezultat se doima po- 
malo poput šale, na što navodi i naslov: pri odre- 
đenom osvjetljenju rupa je nevidljiva. Suštinski, 
djelo odražava traganje za tajnom i eventualno 
ritualnim značenjem što u novije vrijeme zaokup- 
lja tako mnogo umjetnika — značenjem što je 
utjelovljeno u magijskim djelima mnogih »primi- 
tivnih« kultura čiju vrijednost sve više počinjemo 
cijeniti. 

Hamish Fulton (r. 1945) 


89. Kondor 


Fotografije i letraset na kartonu, 56 X 81 cm. 1973. 
London, Tate Gallery. 


U djelu znatnog broja umjetnika naglasak je u 
novije doba prebačen s gotovog djela na djelat- 
nost njegova stvaranja. Hamish Fulton je pejza- 
žist koji se usredotočuje na vlastiti odnos s pri- 
rodnom okolinom, ali nam prikazuje pažljivo pro- 
mišljene dokumente koji registriraju dio istine 
njegova doživljaja. Fulton slijedi tradiciju britan- 
skih putujućih pejzažista, no ni Turner nije prešao 
toliko puta. Zahvaljujući avionu Fultonu su dos- 
tupni svi kontinenti. Srednja fotografija Kondora 
snimljena je na visini od 6500 metara (nakon 
2700 m pređenih pješke) na planini Illampu iznad 
jezera Titicaca u Boliviji. Red pera i trske na 
snijegu (desna slika) u ravnoteži je s dijagonalom 
na lijevoj slici, gdje odraz sunca u jezeru pona- 
vlja okomite podjele čitavog djela, a njegov spoj 
s horizontom pojačava njegovu formalnu poveza- 
nost. 


a 


Philip Pearistein (r. 1924) 


90. (gore) Ženski model na visokom 
stolcu, iz Leda II 


Sepija tuš na papiru, 103 X 74 cm. 1975. New York, 
Allan Frumkin Gallery. 


El 


(dolje) Bez naslova (muški i ženski model) 


Tuš, 74 X 102 cm. 1975. New York, Allan Frumkin 


Gallery. aa 


Bilo je uvijek nečeg čudnog u odnosu između sli- 
kara i golog modela u ateljeu, te između dva ili 
više modela što istovremeno poziraju. Između 
obučenog umjetnika i njegovog golog subjekta 
postoji gotovo neizbježno erotično nabijena at- 
mostfera, ili njena suprotnost, blase sour tout sta- 
nje erotske iscrpljenosti. Upravo potonje stanje 
tvori siže Pearlsteinova beskonačnog ciklusa akt- 
ova. Pearlstein je američki neo-realist i on ko- 
risti sve tradicionalne trikove akademske umjet- 
nosti zajedno s njenim kvazi-protesionalnim sta- 
vovima. Međutim, on izlaže — s prostodušnošću 
i neutralnošću »pop«-a — psihološke implikacije 
ustaljenih poza u ateljeu, pri čemu tretira gola 
ljudska bića kao predmete, odljevke života. On 
koristi rub platna kako bi tim ležernim rezanjem 
formi naglasio predodžbu objektivnosti te nazna- 
čio očevidno otuđenje modela. 


Derek Boshier (r. 1937) 
91. Fotorobot 


Ulje na platnu, 180X 180 cm. 1962. London, Tate 
Gallery. 


Boshier je studirao na Royal College of Art u 
Londonu u isto vrijeme kad i David Hockney, R. 
B. Kitaj i drugi izvanredno talentirani predstavnici 
mlade »pop« generacije. Fotorobot je naslikan 
iste godine kad je Boshier napustio College. Slika 
prikazuje svijet u kojem su ljudi i proizvodi dje- 
lići mozaika što ih u velikoj potrošačkoj igri treba 
sastaviti u nekakvu suvislu cjelinu. U izvjesnom 
smislu čovjek se doima poput fragmentirane i 
manipulirane žrtve, no Boshier taj osjećaj gor- 
čine ublažava očitim uživanjem u heraldičkim, 
obojenim trakama paste za zube. Pozadina djela 
također pokazuje koliko umjetnik uživa u proz- 
račnoj boji što je nanijeta mekim kistom na ne- 
grundirano platno. 


Jeffrey Smart (r. 1921) 


92. Kamion i prikolica približavaju se 
gradu 


Akrilna boja na platnu, 74XxX150 cm. 1973. Rim, 
zbirka Charlesa Mosesa. 


Jeffrey Smart je Australac. Studirao je u Parizu. 
Ova zadivljujuće jasna i ekonomično organizirana 
slika podsjeća, možda, na »hard-edge« industrij- 
ske scene njegova učitelja, Legera. Međutim, to 
je isto tako i u velikoj mjeri djelo svog vremena, 
s jasnim bojama podijeljenim na polja. Slova, re- 
gistarske tablice, uredni 'pribor' na stražnjoj stra- 
ni kamiona, saobračajni znaci — sve je to ko- 
rišteno štedljivo ali efikasno. Smartova točka gle- 
dišta, iz rakursa nisko postavljene kamere, pre- 
uzeta je iz suvremene kinematografije, i razmjere 
platna održavaju široki filmski ekran. No, po svo- 
joj geometriji slika se s poštovanjem oslanja na 
mnogo raniju tradiciju — na tradiciju Renesanse 
u Italiji, zemlji u kojoj Smart danas živi. Površina 
je podijeljena na dva kvadrata (gotovo diptih) po- 
vezana istokračnim trokutom, koji je također pre- 
sječen centralnom vertikalom. 

Ralph Goings (r. 1928) 


93. Hot Fudge Sundae (sladoled s 
voćem i vrućim kolačićima) 


Ovo je definitivni primjer hiper-realizma ili super- 
-realizma. Ovaj pokret proističe iz pop-arta u to- 
me što promatra život kroz jedan od glavnih me- 
dija — fotografiju. U stvari, svi su predmeti na 
slici, osim djevojčina lica, vrlo »kultivirani«, tj. 
oblikovao ih je i stvorio čovjek. Izuzetni stupanj 
vjerodostojnosti na ovoj slici je neutralan — još 
jedna veza s pop-artom. Umjetnika ne zanima 
toliko naslikani siže koliko nastojanje da ostane 
vjeran tonovima i bojama, glavnim značajkama 
fotografije. Ovaj je primjer američkog porijekla, 
ali hiper-realizam je međunarodni pokret koji do- 
kazuje da tehničke sposobnosti slikara zaista nisu 
nestale. Ni Prerafaeliti nisu slikali s takvom izo- 
štrenom preciznosti. 


Nicholas de Stael (1914—1955) 


94. Maraton 


Ulje na platnu, 80xX 65 cm. 1948. London, Tate 
Gallery. 


De Stael se kasnije vratio reprezentacionalistič- 
Kom slikanju, ali Maraton pripada razdoblju snaž- 
nih, ekspresionističkih apstrakcija. lako je ko- 
ristio čistu boju, de Stael ju je nagomilao tako 
debelo sa slikarskom lopaticom da su njegove 
djela poprimila kvalitet taktilne površine vrlo sli- 
čan onome kod drugih suvremenih evropskih sli- 
kara kao što su Burri i Tapies (slike 20, 22). De 
Stael je rođen u aristokratskoj ruskoj obitelji koja 
je otišla u izgnanstvo 1919. godine. 1922. ostao 
je bez roditelja. Školovao se u Bruxellesu, gdje 
je studirao i slikarstvo. 1944. sprijateljio se u Pa- 
rizu s Braqueom i neke od njegovih sivijih, su- 
mornijih harmonija pokazuju utjecaj tog majstora 
kubizma. Njegove su slike neko vrijeme bile vrlo 
popularne ali — iako su danas izišle iz mode — 
sjećanja na njih nalazimo i u djelu kasnijih um- 
jetnika, kao što je engleski kolorist John Hoyland. 
Odjeke njegova bogatog osjećaja za sočnu boju 
nalazimo u debelom impastu Johna Walkera, mla- 
dog engleskog umjetnika. De Stael je počinio sa- 

Gilbert i George (r. 1943 i 1942) 
95. (gore) Nema GORE, nema DOLJE 


Detalj (16., 27. i 35. fotografija) iz Oh, the Grand 
Old Duke of York Book Sculpture, proljeće 1972. 


Gilbert i George su dva muškarca koji djeluju kao 
jedna jedina umjetnička ličnost. Oni bi s pravom 
mogli smatrati da im nije mjesto u ovoj knjizi jer 
su kipari, i sve što rade smatraju kiparstvom, iako 
povremeno znaju prikazati čitavu izložbu slika i 
crteža. Razlog zbog kojeg jesu uključeni u ovu 
publikaciju leži u tome, kao što to pokazuje i nji- 
hovo djelo, što granice između slikarstva i ki- 
parstva postoje sve beznačajnije ili proizvoljnije. 
Ova slika prikazuje tri od 35 fotografija Gilberta 
i Georgea dok silaze stepeništem u nekom gradu. 
Kao i uvijek, njihova su odjela predratna, hlače 
nešto prekratke, a pogledi usmjereni ravno ispred 
sebe. Kad se strane te knjige-skulpture (book 
sculpture) brzo prelijeću prstima, silazak dviju 
rigura niz stepenište kinematski se animira te one 
postepeno nestaju iz vidokruga. 


II 


Michelangelo Pistoletto (r. 1933) 
95. (dolje) Autoportret sa Soutzkom 


Prozirni obojeni papir na izglačanom nerđajućem 
čeliku, 228 X 106 cm. 1967. SAD, privatna zbirka. 


Pistoletto, koji živi i radi u Italiji, je foto-realist. 
Radi s fotografijama od 1962. Fotografska slika 
se prenosi na reflektirajuću površinu tako da je 
promatrač, hoćeš-nećeš, privučen sižeu. Paradok- 
salno, to naglašava mirnoću i tišinu prizora te iza- 
ziva osjećaj usamljenosti i otuđenja. 


Jan Dibbets (r. 1941) 


96. Korekcija perspektive 


Fotografije na platnu, četiri panoa 109x109 cm. 
1968. London, Tate Gallery. 


Postoje zanimljive veze između ovog djela i djela 
Vincenta van Gogha. Poput svog slavnog zemlja- 
ka Dibbets je proveo neko vrijeme u Londonu. 
Objema je to bilo razdoblje učenja. 1967., dok je 
studirao na St. Martin's School of Art, upoznao 
se s mladim umjetnicima kao što su Richard Long 
i Hamish Fulton (vidi sliku 89), koji su otada ste- 
kli međunarodnu reputaciju. Raster vizira Dibbet- 
sove »yashike« srodan je vizuelnim pomagalima 
što ih je upotrebljavao van Gogh koji je bio pot- 
puno svjestan psiholoških efekata linearne pers- 
pektive. Na prvi pogled ove se fotografije doimaju 
poput apstraktnih skica, osobito posljednja koja 
nalikuje na široki križ. No, tekstura trave poka- 
zuje da se linije na vrhu nalaze mnogo dalje od 
onih na dnu. U stvari, linije u prednjem planu su 
komadići užeta dugi samo nekoliko centimetara, 
dok su oni na srednjoj udaljenosti morali biti 
mnogo deblji da bi podržali iluziju, te su bili dugi 
čak 11 metara. 

